**FAO-ს მხარდაჭერა სურსათის უვნებლობის სექტორს ENPARD IV პროგრამის ფარგლებში**

GCP/GEO/026/SWE

**საგრანტო სახელმძღვანელო**

ივლისი, 2025

**მხარდაჭერის პაკეტი 7**

„*მხარდაჭერის პაკეტი თხილის მცირე და საშუალო მწარმოებლებისთვის*“

**დაფინანსებულია შვედეთის საერთაშორისო განვითარების თანამშრომლობის სააგენტოს მიერ და ხორციელდება FAO-ს მიერ**

აღნიშნული გამოცემა მომზადდა ევროკავშირისა და შვედეთის მხარდაჭერით. აღნიშნული გამოცემის შინაარსი წარმოადგენს FAO-ს პასუხისმგებლობას და არ გამოხატავს ევროკავშირის და შვედეთის შეხედულებებს. აღნიშნულ გამოცემაში გამოყენებული დასახელებები და მასალის წარდგენის ფორმები არ გამოხატავს გაეროს სურსათისა და სოფლის მეურნეობის ორგანიზაციის (FAO) რაიმე მოსაზრებას რომელიმე ქვეყნის, ტერიტორიის, ქალაქის ან ტერიტორიული ერთეულის ან მისი ხელისუფლების სამართლებრივი ან განვითარების სტატუსის, ან მისი საზღვრების დელიმიტაციის შესახებ. კონკრეტული კომპანიებისა და მწარმოებელთა პროდუქტების ხსენება, მიუხედავად იმისა, დაპატენტებულია თუ არა ისინი, არ გულისხმობს, რომ ისინი მოწონებულია ან რეკომენდებულია FAO-ს მიერ, ან მათ FAO უპირატესობას ანიჭებს სხვა მსგავსი სახის ისეთ კომპანიებთან ან პროდუქტთან შედარებით, რომლებიც არ არის ნახსენები ამ დოკუმენტში.

სარჩევი

[გამოყენებული აკრონიმები 4](#_Toc207577922)

[ძირითადი ტერმინების განმარტება 4](#_Toc207577923)

[1. შესავალი 6](#_Toc207577924)

[2. საგრანტო კომპონენტის მოქმედების სფერო, დასაშვები კრიტერიუმები, და დასაშვები ინვესტიციები 7](#_Toc207577925)

[2.1 საგრანტო კომპონენტის მოქმედების სფერო 7](#_Toc207577926)

[2.2 განმცხადებლების დასაშვები კრიტერიუმები 7](#_Toc207577927)

2.3  [დასაშვები ინვესტიციები 8](#_Toc207577928)

[2.4 ზოგადი პრინციპები და ინვესტიციის მხარდაჭერის ზღვარი 9](#_Toc207577929)

[3. განაცხადის გაკეთების პროცესი 10](#_Toc207577930)

[I ფაზა: პოტენციურ ბენეფიციარებთან დაკავშირება 10](#_Toc207577931)

[II ფაზა: გრანტის მართვის პლატფორმაზე განაცხადის შექმნა 10](#_Toc207577932)

[III ფაზა: შესაბამისობის განხილვა 12](#_Toc207577933)

[IV ფაზა: წარდგენილი თანამონაწილეობრივი გრანტის ტექნიკური შეფასება და ქულების მინიჭება 12](#_Toc207577934)

[V ფაზა: თანამონაწილეობრივი გრანტის შერჩევა და ჯილდოსთან დაკავშირებით გადაწყვეტილების მიღება 13](#_Toc207577935)

[VI ფაზა: Zoho-ს პროფილის შექმნა 14](#_Toc207577936)

[VII ფაზა: საგრანტო ხელშეკრულების მომზადება და ხელმოწერა 14](#_Toc207577937)

[VIII ფაზა: თანამონაწილეობრივი გრანტის გადახდა 15](#_Toc207577938)

[IX ფაზა: (შერჩევითი) ეტაპობრივი მიღწევები და ინვესტიციის შემოწმების ვიზიტები 16](#_Toc207577939)

[XIV ფაზა: მონიტორინგის აქტივობები 16](#_Toc207577940)

[დანართი 1: წინასწარ შერჩეული აღჭურვილობის ტექნიკური მახასიათებლები 18](#_Toc207577941)

[დანართი 2: შეფასების კრიტერიუმები მე-7 მხარდაჭერის პაკეტისთვის „მხარდაჭერის პაკეტი თხილის მცირე და საშუალო მწარმოებლებისთვის“ 26](#_Toc207577942)

[დანართი 3: განმარტებითი დოკუმენტი მე-7 მხარდაჭერის პაკეტისთვის „მხარდაჭერის პაკეტი თხილის მცირე და საშუალო მწარმოებლებისთვის“ 29](#_Toc207577943)

# გამოყენებული აკრონიმები

ENPARD – ევროპის სამეზობლო პროგრამა სოფლის მეურნეობისა და სოფლის განვითარებისთვის

FAO – გაეროს სურსათისა და სოფლის მეურნეობის ორგანიზაცია

FBO – სურსათის მწარმოებელი ბიზნესოპერატორი

GOM – საგრანტო სახელმძღვანელო

MEAL – მონიტორინგი, შეფასება, ანგარიშვალდებულება და სწავლა

MEPA – საქართველოს გარემოს დაცვისა და სოფლის მეურნეობის სამინისტრო

NFA – სურსათის ეროვნული სააგენტო

PIU – პროექტის განმახორციელებელი ერთეული

RDA – სოფლის განვითარების სააგენტო

SMEs – მცირე და საშუალო საწარმოები

SPS – სანიტარია და ფიტოსანიტარია

გაერო – გაერთიანებული ერების ორგანიზაცია

# ძირითადი ტერმინების განმარტება

თანამონაწილეობრივი გრანტი: FAO-ს მიერ გაწეული საინვესტიციო მხარდაჭერა, აღჭურვილობებში ინვესტიციის ნაწილის დასაფარად.

თანამონაწილეობრივი შენატანი: გრანტის მიმღების მიერ გაწეული ფინანსური შენატანი, აღჭურვილობებში ინვესტიციის ნაწილის დასაფარად.

საგრანტო განაცხადი: FAO-ს თანამონაწილეობრივი გრანტის მისაღებად შევსებული განაცხადი, რომელიც შეიცავს საგრანტო განაცხადის ფორმასა და ყველა შესაბამის თანმხლებ დოკუმენტაციას.

საგრანტო ხელშეკრულება: FAO-სა და გრანტის მიმღებს შორის დადებული ხელშეკრულება, რომელიც ასახავს გაწეული საინვესტიციო მხარდაჭერის მოცულობას, გრანტის მიმღების ვალდებულებებსა და ხელშეკრულების ზოგად დებულებებს.

პროგრამის პლატფორმა: ონლაინ პლატფორმა, რომელიც წარმოადგენს მთავარ ინტერფეისს განმცხადებელსა და FAO-ს შორის. ყველა საგრანტო განაცხადი პირდაპირ აიტვირთება პლატფორმაზე.

პირადი ფაილი: დაცული ინდივიდუალური ფაილი პროგრამის პლატფორმაზე, სადაც განმცხადებელს შეუძლია ატვირთოს თავისი საგრანტო განაცხადი.

ტექნიკური განხილვა: FAO–ს მიერ საგრანტო განაცხადების ტექნიკური განხილვა, რომელიც აანალიზებს შემოთავაზებული საინვესტიციო მხარდაჭერის ზოგად ხედვას და პროგრამის მიზნებთან შესაბამისობას.

სავერიფიკაციო საველე ვიზიტი: FAO-ს მიერ განმცხადებლის ტერიტორიაზე განხორციელებული საველე ვიზიტი, საგრანტო განაცხადში შეტანილი ძირითადი ინფორმაციის გადასამოწმებლად.

ინვესტიციის განხორციელების გეგმა: დეტალური ვადები, რომელიც ასახავს სხვადასხვა ეტაპს საინვესტიციო მხარდაჭერის განსახორციელებლად.

# 1. შესავალი

აღნიშნული საგრანტო სახელმძღვანელო აღწერს იმ ადმინისტრაციულ, ტექნიკურ და ფინანსურ პროცედურებს, რომლებიც გამოყენებული იქნება მე-7 მხარდაჭერის პაკეტის, „თხილის მცირე და საშუალო მწარმოებლებისთვის მხარდაჭერის პაკეტის“ ფარგლებში, რომელიც ხორციელდება საქართველოში სურსათის უვნებლობისა და სანიტარული და ფიტოსანიტარული სექტორისთვის სურსათისა და სოფლის მეურნეობის ორგანიზაციის (FAO) მხარდაჭერით, „სოფლის მეურნეობისა და სოფლის განვითარებისთვის ევროპის სამეზობლო პროგრამის“ (ENPARD IV) მეოთხე ფაზის ფარგლებში.

ENPARD IV-ის ფარგლებში, FAO-ს მიერ საქართველოს სურსათის უვნებლობისა და სანიტარული და ფიტოსანიტარული სექტორის მხარდაჭერა მიზნად ისახავს მწარმოებლებისა და სურსათის მწარმოებელი ბიზნესოპერატორების მხარდაჭერას „მხარდაჭერის პაკეტების“ მეშვეობით, რომელთა მიზანია სანიტარული და ფიტოსანიტარული/სურსათის უვნებლობის რეგულაციებისა და მოთხოვნების განხორციელება. აღნიშნული მხარდაჭერის პაკეტები პირველ ეტაპზე მოიაზრებს ბენეფიციარებისთვის ტექნიკური დახმარების გაწევას, ხოლო შემდგომ, ფინანსური მხარდაჭერის მექანიზმს თანამონაწილეობრივი გრანტის სახით, რომელიც განკუთვნილია სანიტარულ და ფიტოსანიტარულ/სურსათის უვნებლობის სტანდარტებთან პირდაპირ დაკავშირებული აღჭურვილობის შესაძენად.

პროგრამამ უკვე განახორციელა ექვსი მხარდაჭერის პაკეტი, სადაც ფინანსური მხარდაჭერის მექანიზმი წარმოდგენილი იყო მომწოდებლის მიერ მიწოდებული თანამონაწილეობრივი გრანტის სახით, რომლისთვისაც პროექტის საწყის ეტაპზე მომზადდა და დამტკიცდა ცალკე საგრანტო სახელმძღვანელო. უკანასკნელი ორი წლის განმავლობაში პროექტის განხორციელებისას დადგენილი გამოცდილებასა და შესაძლებლობებზე დაყრდნობით, პროექტის განმახორციელებელმა ერთეულმა (PIU) წარადგინა ახალი მხარდაჭერის პაკეტი, მომწოდებლის მიერ მიწოდებული გრანტის სახით, რომელიც გამიზნულია თხილის მცირე და საშუალო მწარმოებლებისთვის. აღნიშნული მხარდაჭერის პაკეტის მიზანია სურსათის წარმოების შემდგომი უვნებლობის საკითხების გაუმჯობესება თხილის ღირებულებათა ჯაჭვში, კერძოდ სამეურნეო დონეზე, მოსავლის აღების შემდგომი არასათანადო პრაქტიკებისა და აღჭურვილობის შედეგად გამოვლენილი აფლატოქსინის განვითრების რისკის დაძლევის გზით. მხარდაჭერის პაკეტი, რომელიც მოიცავს სრულფასოვან სასწავლო პროგრამებსა და თანამონაწილეობრივი გრანტის მიღების შესაძლებლობას, და რომელიც დაფარავს თხილის შრობასთან დაკავშირებული აღჭურვილობის შეძენას, ასევე მიზნად ისახავს სამიზნე ბენეფიციარების სათანადო იურიდიული რეგისტრაციის წახალისებას.

შერჩევის პროცესით გათვალისწინებული ყველა განხილვა და საველე ვიზიტი განხორციელდება FAO-ს ექსპერტთა ჯგუფის მიერ, რომელიც შედგება გრანტების ანალიტიკოსების, ღირებულებათა ჯაჭვის საერთაშორისო ექსპერტისა და სურსათის უვნებლობის ექსპერტისგან. მოსალოდნელია, რომ პროექტის აქტივობები დადებითად აისახება ქართული თხილის სურსათის უვნებლობის მდგომარეობაზე და უზრუნველყოფს სურსათის უვნებლობის ეროვნულ რეგულაციებთან უკეთეს შესაბამისობას. პროექტი ფინანსდება ENPARD-ის მეოთხე ფაზის ფარგლებში და ეფუძნება FAO-ს და სხვა პარტნიორების მიერ ENPARD I, ENPARD II და ENPARD III ფაზების ფარგლებში განხორციელებული პროექტების შედეგებს.

# 2. საგრანტო კომპონენტის მოქმედების სფერო, დასაშვები კრიტერიუმები, და დასაშვები ინვესტიციები

## 2.1 საგრანტო კომპონენტის მოქმედების სფერო

FAO-ს მხარდაჭერა ENPARD IV-ის მხარდაჭერის პაკეტის ფარგლებში თანამონაწილეობრივი გრანტების გაცემას თხილის მცირე და საშუალო მწარმოებლებისთვის, საქართველოს ხუთ ძირითად თხილის მწარმოებელ რეგიონში, კერძოდ, სამეგრელო-ზემო სვანეთში, გურიაში, კახეთში, აჭარასა და იმერეთში, რომლებიც ეროვნული წარმოების 98%-ს წარმოადგენენ.

## 2.2 განმცხადებლების დასაშვები კრიტერიუმები

თანამონაწილეობრივი გრანტის გაცემა დაეფუძნება დასაშვები კრიტერიუმების ჩამონათვალს, ისევე როგორც საგრანტო განაცხადის ტექნიკურ შეფასებას, რომელსაც უნდა აკმაყოფილებდეს ყველა განმცხადებელი,. კონკურსში მონაწილეობის მისაღებად, განმცხადებლები უნდა აკმაყოფილებდნენ შემდგომ კრიტერიუმებს:

* გავლილი ჰქონდეთ ENPARD IV პროგრამის ფარგლებში FAO-ს მიერ ჩატარებული თხილის უვნებლობის არანაკლებ ერთი სასწავლო პროგრამა.
* შესაბამის რეგიონებში ფლობდნენ ან მართავდნენ 0.5-დან 30 ჰექტარამდე ფართობის თხილის ბაღებს.
* ჰქონდეთ მოქმედი ბიზნესი, რომელიც ამჟამად ჩართულია საქართველოში თხილის წარმოების პროცესში. ბიზნესის უმეტესი წილის (50%-ზე მეტი) მფლობელები უნდა იყვნენ საქართველოს მოქალაქეები და მათ უნდა წარადგინონ შესაბამისი თანმხლები დოკუმენტაცია, როგორც ეს მითითებულია განაცხადის ფორმაში.
* ხელმისაწვდომი ჰქონდეთ შესაბამისი სივრცე აღჭურვილობის დასამონტაჟებლად.
* ყველა განმცხადებელი უნდა იყოს სათანადო წესით რეგისტრირებული საჯარო რეესტრში (საჯარო რეესტრის ეროვნული სააგენტო) საქართველოს კანონმდებლობის შესაბამისად. განმცხადებლებს მოეთხოვებათ სამართლებრივი სტატუსის ფლობა. განმცხადებლები არ უნდა იყვნენ გაკოტრებული, ლიკვიდირებული და მათი საქმიანობა არ უნდა განიხილებოდეს სასამართლოს მიერ.
* განმცხადებლებს არ უნდა ჰქონდეთ რაიმე სახის მიმდინარე დავა შემოსავლების სამსახურთან, აღსრულების ეროვნულ ბიუროსთან ან სხვა შესაბამის სახელმწიფო ორგანოებთან.
* ყველა განმცხადებელი უნდა დაესწროს FAO-ს მიერ ორგანიზებულ თხილის უსაფრთხოების სასწავლო ტრენინგს, რომელიც ჩატარდება საგრანტო ხელშეკრულების ხელმოწერამდე.
* ყველა განმცხადებელი შესაძლებელია დაექვემდებაროს FAO-ს სურსათის უვნებლობის ექსპერტის მიერ ჩატარებულ საველე ვიზიტს, შეთავაზებული ინვესტიციის ტექნიკური ადეკვატურობისა და პროექტის მიზნებთან შესაბამისობის შესაფასებლად. საველე ვიზიტებისა და ტექნიკური შეფასების შედეგები აისახება ანგარიშში.
* განმცხადებლებს, რომლებმაც უკვე მიიღეს თანამონაწილეობრივი გრანტი ENPARD IV-ის ფარგლებში, შეუძლიათ ხელახლა შემოიტანონ განაცხადი, მხოლოდ იმ შემთხვევაში, თუ მათი პირველადი გრანტები სრულად და წარმატებულად განხორციელდა (მათ შორის მიმწოდებლისთვის ბოლო გადასახადის დამუშავება), არ გამოვლენილა პირველი საგრანტო ხელშეკრულების დარღვევა და ახალი წინადადება დააფინანსებს ისეთ ნივთებს, რომლებიც პირველი გრანტის მიერ არ დაფინანსებულა. თუმცა, პროგრამის ფარგლებში ერთი ბენეფიციარისთვის გაცემული ყველა გრანტის ჯამი არ უნდა აღემატებოდეს მაქსიმალურ აკუმულირებულ ზღვარს, 50 000 აშშ დოლარს. თუ წარმოდგენილი ბიუჯეტი სცილდება აღნიშნულ ზღვარს, შესაძლებელია განიხილებოდეს ნაწილობრივი დაფინანსება, ბიუჯეტის საჭიროებისამებრ შესწორებით. ENPARD IV-ის ფარგლებში ყველა გრანტის კონკურსი დამოუკიდებელია და ერთის ფარგლებში გრანტის მიღება არ იძლევა გარანტიას და არ ახდენს გავლენას მეორის შედეგებზე. ამ კონკურსის ფარგლებში არსებული შესაბამისობის პირობები და შერჩევის კრიტერიუმები თანაბრად ვრცელდება ყველა განმცხადებელზე, მიუხედავად იმისა, წარსულში მიღებული აქვთ თუ არა მათ გრანტი ამ პროგრამის ფარგლებში.
* განმცხადებლებმა უნდა უზრუნველყონ საქმიანობის მაღალი ეთიკური სტანდარტების დაცვა, მათ შორის გამჭვირვალობა საქმიან ურთიერთობებში, ნებისმიერი ფაქტიური ან სავარაუდო ინტერესთა კონფლიქტის გამჟღავნება და დოკუმენტაციისა და საბუღალტრო აღრიცხვის წარმოება.
* განმცხადებლები არ უნდა იყვნენ ჩართული გაეროს მიერ აკრძალულ საქმიანობებში; არ უნდა ჰქონდეთ შეუსრულებელი ვალდებულებები სხვა დახმარების პროგრამების ფარგლებში; და არ უნდა იყვნენ FAO-ს ან FAO-ს განმახორციელებელი პარტნიორი ორგანიზაციის პერსონალის ოჯახის წევრები (მეუღლე, შვილი, მშობელი ან ძმა/და),საქმიანი პარტნიორები ან პარტნიორი ორგანიზაციის თანამშრომლები.
* განმცხადებელმა უნდა მიიღოს ყველა გონივრული ზომა, ნებისმიერი სახის ინტერესთა კონფლიქტის თავიდან ასაცილებლად და დაუყოვნებლივ აცნობოს FAO-ს ისეთი სიტუაციის შესახებ, რომელიც წარმოადგენს ან სავარაუდოდ გამოიწვევს ინტერესთა კონფლიქტს, რაც შეიძლება მოიცავდეს FAO-ს ნებისმიერ თანამშრომელს, კერძო პირს ან სუბიექტს, რომელიც მონაწილეობს საგრანტო პროცესში, იქნება ეს განაცხადთან, ტექნიკური განხილვასთან, შერჩევასთან, მონიტორინგთან, გადახდასთან, სხვა კომპონენტთან, ან FAO-ს დაქირავებული პარტნიორის ნებისმიერ თანამშრომელთან დაკავშირებით, რომელსაც აქვს რაიმე სახის ინტერესი განმცხადებლის საქმიანობაში.
* ნებისმიერი სახის თაღლითური ქმედება გამოიწვევს FAO-ს მიერ პროექტის დაუყოვნებლივ შეწყვეტას.

## დასაშვები ინვესტიციები

პროგრამა განხორციელდება მომწოდებლის მიერ მიწოდებული თანამონაწილეობრივი გრანტის მეშვეობით. დასაშვები ინვესტიციების ჩამონათვალი მოიცავს:

- თხილის ვერტიკალური საშრობები, სხვადასხვა ტევადობებით

- კონვეიერის ლენტები თხილის საშრობებისთვის

- თხილის ტენიანობის საზომი აპარატები

თითოეული აღჭურვილობა შემოთავაზებული იქნება ერთი ან რამდენიმე მომწოდებლის მიერ, FAO-ს მიერ კონკურენტული პროცედურის გზით წინასწარ შერჩეული პირობებით, საგრანტო განაცხადების გამოცხადებამდე. თითოეული შერჩეული აღჭურვილობის ტექნიკური მახასიათებლები შეგიძლიათ იხილოთ საგრანტო სახელმძღვანელოს I დანართში. განმცხადებლებს შესაძლებლობა მიეცემათ განაცხადი წარადგინონ ზემოთ ჩამოთვლილ ერთ ან მეტ აღჭურვილობაზე, რომელთა საერთო საგრანტო ღირებულება არ აღემატება 50 000 აშშ დოლარს. შეთავაზებულ აღჭურვილობასა და პირობებთან დაკავშირებით მეტი ინფორმაციის მისაღებად, გთხოვთ, მიმართოთ პროექტის ვებგვერდს.

## 2.4 ზოგადი პრინციპები და მხარდამჭერი ინვესტიციის ზღვარი

პროგრამა ბენეფიციარებს ავალდებულებს სრული ინვესტიციის 30%-ით თანამონაწილეობას ნაღდი ფულით. აღნიშნული თანამონაწილეობრივი შენატანის მოთხოვნა გავრცელდება ყველა განმცხადებელზე, ბენეფიციარების პროექტისადმი ერთგულებისა და მისი განხორციელებისთვის საჭირო ფინანსური შესაძლებლობის დადასტურების მიზნით.

პროგრამა მიიჩნევს ნაღდ ფულს თანამონაწილეობრივი შენატანის მისაღებ ფორმად, რომელიც ის სპეციალურად და უშუალოდ არის გამოყოფილი საინვესტიციო გეგმებისთვის. გრანტის მიმღებმა თანამონაწილეობრივი შენატანი უნდა გადაუხადოს მიმწოდებელს საგრანტო ხელშეკრულების ხელმოწერის შემდგომ და აღჭურვილობის მიწოდებამდე. არაფულადი შენატანი (როგორიცაა შრომა, მიწა, აღჭურვილობა და ა.შ.), ლიზინგი ან სხვა დონორების დაფინანსება (დაფინანსების ერთიანი წესი) არ შეიძლება ჩაითვალოს განმცხადებლის თანამონაწილეობრივ შენატანად.

FAO-ს მიერ უზრუნველყოფილი სრული თანამონაწილეობრივი გრანტი არ უნდა იყოს 1 000 აშშ დოლარზე ნაკლები ან 50 000 აშშ დოლარზე მეტი. თანამონაწილეობრივი გრანტი პირდაპირ გადაეცემათ აღჭურვილობის მიმწოდებლებს, ბენეფიციარის მიერ თანამონაწილეობრივი შენატანის წარმატებით გადახდის და მიმწოდებლების მიერ აღჭურვილობების მიწოდების შემდგომ. განმცხადებელმა შესაძლებელია მიიღოს რამდენიმე გრანტი, მაგრამ ENPARD IV-ის ფარგლებში მიღებული გრანტის ჯამური ოდენობა არ უნდა აღემატებოდეს მაქსიმალურ ზღვარს - 50 000 აშშ დოლარს. ყველა თანამონაწილეობრივი გრანტი გამოყენებულ უნდა იქნას ENPARD IV პროგრამის დასრულებამდე არანაკლებ სამი თვით ადრე. ყველა განმცხადებელი პასუხისმგებელი იქნება საქართველოს კანონმდებლობის შესაბამისად დადგენილი გადასახადის/მოსაკრებლის გადახდაზე.

# 3. განაცხადის გაკეთების პროცესი

მხარდაჭერის პაკეტის პროცესი მიჰყვება მკაფიოდ განსაზღვრულ ნაბიჯებს:

## I ფაზა: პოტენციურ ბენეფიციარებთან დაკავშირება

პროექტის განმახორციელებელი ერთეული ითანამშრომლებს FAO ENPARD IV-ის პროექტის სხვა გუნდებთან, კერძოდ კომუნიკაციებისა და საექსტენციო გუნდებთან, რათა უზრუნველყოს, რომ მხარდაჭერის პაკეტის შესახებ ინფორმაცია ქვეყნის მასშტაბით ფართოდ იყოს ხელმისაწვდომი პოტენციური ბენეფიციარებისთვის. პირველ რიგში, არსებული სოციალური მედია და საინფორმაციო წყაროები გამოყენებული იქნება მხარდაჭერის პაკეტის გახსნის შესახებ ინფორმაციის გასავრცელებლად და პოტენციური ბენეფიციარების მოსაწვევად განაცხადის გასაკეთებლად. საინფორმაციო არხებად გამოყენებული იქნება FAO Georgia-ს ფეისბუქის გვერდი და ვებგვერდი, ასევე EU in Georgia-ს ფეისბუქის გვერდი. პროექტის განმახორციელებელი ერთეული ასევე ითანამშრომლებს საქართველოს გარემოს დაცვისა და სოფლის მეურნეობის სამინისტროსა და სურსათის ეროვნული სააგენტოს კოლეგებთან, რათა აცნობოს მათ აღნიშნული დაფინანსების დაწყების შესახებ. პოტენციური შესაბამისი კანდიდატების იდენტიფიცირებისა და ინფორმირების მიზნით, FAO ასევე დაეყრდნობა თხილის დაახლოებით 5000 მწარმოებელთა ჩამონათვალს, რომლებმაც გაიარეს ტექნიკური სასწავლო პროგრამა მე-4 მხარდაჭერის პაკეტის ფარგლებში.

შედეგი: პოტენციური ბენეფიციარები პირდაპირ ან ირიბად ინფორმირებულები არიან მხარდაჭერის პაკეტის შესაძლებლობის შესახებ და მოწვეული არიან შესაბამისი პლატფორმის მეშვეობით განაცხადის გაკეთებაზე.

## II ფაზა: გრანტის მართვის პლატფორმაზე განაცხადის შექმნა

განმცხადებლები უნდა დარეგისტრირდნენ FAO-ს გრანტის მართვის პლატფორმაზე, რომელიც ხელმისაწვდომია პროექტის ვებგვერდის მეშვეობით. დასარეგისტრირებლად, განმცხადებლებმა უნდა ატვირთონ თავიანთი პროფილის ინფორმაცია, მათ შორის პირადი და საკონტაქტო ინფორმაცია. რეგისტრაციის მოთხოვნის წარდგენისთანავე, განმცხადებელი მიიღებს უნიკალურ საიდენტიფიკაციო მონაცემებს, პლატფორმაზე მათ პირად ფაილთან წვდომისთვის.

პროფილის შექმნის შემდეგ, განმცხადებლებს შეეძლებათ შეავსონ თავიანთი განაცხადის ფორმები:

* საგრანტო განაცხადის წარსადგენად, ყველა განმცხადებელი უნდა შევიდეს პლატფორმაზე არსებულ პირად პროფილში,.
* განაცხადები უნდა მომზადდნენ უშუალოდ პროგრამის პლატფორმაზე და ყველა საჭირო თანმხლები დოკუმენტაცია უნდა აიტვირთოს ელექტრონულად. იმისათვის, რომ ჩაითვალოს წარდგენილად, განაცხადი უნდა შეიცავდეს ყველა მოთხოვნილ ინფორმაციას და დამადასტურებელ დოკუმენტს.
* განმცხადებელს მოეთხოვება სტრატეგიისა და ინვესტიციის დასაბუთების შესახებ დეტალური ინფორმაციის, ასევე განმცხადებლის ბიზნესისა და მათ მიერ მოთხოვნილი აღჭურვილობის შესახებ ინფორმაციის წარდგენა. განაცხადის ფორმა ასევე მოიცავს წარდგენილი ინვესტიციის სავარაუდო ბიუჯეტს.
* თავიანთი განაცხადების ფორმულირებისათვის განმცხადებლებმა შესაძლებელია მოითხოვონ დახმარება FAO-სგან, , ტელეფონის ან ელექტრონული ფოსტის მეშვეობით.
* განმცხადებლებს განესაზღვრებათ კონკრეტული ვადა, თავიანთი განაცხადების წარსადგენად. აღნიშნული ვადის შემდგომ მიღებული განაცხადები არ დაიშვება.
* თითოეულ განმცხადებელს აქვს მხოლოდ ერთი განაცხადის წარდგენის უფლება, მიუხედავად იმისა, განმცხადებელი ფიზიკური პირია თუ იურიდიული პირი. ერთზე მეტი განაცხადის შემთხვევაში, მხოლოდ განმცხადებელთან დაკავშირებული ყველაზე მაღალი ბიუჯეტის განაცხადი იქნება გათვალისწინებული.
* წარდგენის შემდგომ, განმცხადებელი მიიღებს ოფიციალურ დამადასტურებელ ცნობას,  
  რომელშიც მითითებული იქნება განაცხადის უნიკალური სერიული ნომერი. ცნობა იქნება ელექტრონული ფორმით (მაგ.: დამადასტურებელი ელ. წერილი).
* წარდგენის შემდეგ, განაცხადის გამოთხოვა ან რაიმე ფორმით შეცვლა შეუძლებელი იქნება, გარდა იმ შემთხვევებისა, როდესაც ამას FAO მოითხოვს.
* განაცხადები, რომლებიც არ შეიცავს განაცხადის პლატფორმაზე მოთხოვნილ ყველა პუნქტსა და დამადასტურებელ დოკუმენტს, შესაძლოა იყოს უარყოფილი.
* მცირე და საშუალო საწარმოების განაცხადების შემთხვევაში, განაცხადი უნდა იყოს წარდგენილი ან ავტორიზებული კომპანიის კანონიერი წარმომადგენლის მიერ.

პლატფორმაზე განაცხადის ფორმის შევსებისას, განმცხადებლებს მოეთხოვებათ შემდგომი თანმხლები დოკუმენტების წარდგენა:

1. კომპანიის დირექტორის/თავჯდომარის/კანონიერი წარმომადგენლის პასპორტის  
   ან პირადობის მოწმობის ასლი.
2. რეგისტრაციის ამონაწერი საჯარო რეესტრის ეროვნული სააგენტოდან.
3. ამონაწერი საჯარო რეესტრიდან საკადასტრო რუკებით/ამონაწერებით და სასოფლო-სამეურნეო/კომერციული დანიშნულების მიწის საკუთრების დამადასტურებელი დოკუმენტი, ან, საჭიროებისამებრ, ქირავნობის ხელშეკრულება.
4. ფერმის სურათები, მათ შორის იმ სივრცის სურათები, სადაც აღჭურვილობა დამონტაჟდება.
5. შემოთავაზებული ინვესტიციის დეტალური ბიუჯეტი.

შედეგი: შექმნილია განმცხადებლის პროფილი პროგრამის გრანტის მართვის პლატფორმაზე, წარდგენილია განაცხადი და ატვირთულია ყველა შესაბამისი თანმხლები დოკუმენტი.

## III ფაზა: დაშვებადობის განხილვა

საგრანტო განაცხადის წარდგენის შემდეგ, FAO მოახდენს განაცხადის დაშვებადობის განხილვას, რათა დაადასტუროს განმცხადებლის პროფილის შესაბამისობა მხარდაჭერის პაკეტის მინიმალურ კრიტერიუმებთან, რომლებიც დეტალურად არის აღწერილი 2.2 ნაწილში. ამავდროულად, მიღებული დოკუმენტაციისა და თანმხლები დოკუმენტების განხილვაც მოხდება. იმ შემთხვევაში, თუ რაიმე ინფორმაცია არ არის მითითებული, FAO დაუკავშირდება განმცხადებელს და მოსთხოვს გამოტოვებული ინფორმაციის დროულად მიწოდებას.

შედეგი: განაცხადის ფორმა განხილულია FAO-ს მიერ განაცხადის შესაბამისობისა და სისრულის მიხედვით. თუ განაცხადი აკმაყოფილებს შესაბამისობისა და სისრულის მოთხოვნებს, იგი გადადის შემდეგ ეტაპზე – ტექნიკური შეფასების პირველ დონეზე. თუ განაცხადი არ აკმაყოფილებს შესაბამისობის მინიმალურ კრიტერიუმებს, იგი იქნება უარყოფილი.

## IV ფაზა: წარდგენილი თანამონაწილეობრივი საგრანტო განაცხადის ტექნიკური შეფასება და ქულების მინიჭება

ამ ეტაპზე, FAO ტექნიკურად განიხილავს და შეაფასებს შემოთავაზებულ თანამონაწილეობრივ საგრანტო განაცხადს. შეფასების პროცესი მოიცავს FAO-ს გრანტების ანალიტიკოსის მიერ პირველად განხილვას და შემდგომ, გრანტების მენეჯერის (ტექნიკური განხილვის პროცესის თავმჯდომარე) მიერ კოლეგიალურ შეფასებას, ოთხი თვალის პრინციპის შესაბამისად. თუ ტექნიკური თვალსაზრისით საჭიროდ ჩაითვლება, გრანტების მენეჯერმა შესაძლოა მოითხოვოს დამატებითი ტექნიკური მოსაზრება FAO-ს როგორც შიდა, ასევე გარე წევრებისგან, ან/და გადაწყვიტოს საველე ვიზიტი, საგრანტო განაცხადის ფორმაში მოცემული ინფორმაციის დასადასტურებლად. ეს ორმაგი პროცედურა უზრუნველყოფს გამჭვირვალე და დამოუკიდებელ შეფასების პროცესს.

აღნიშნული ტექნიკური განხილვის მიზანია უზრუნველყოს განაცხადის, , საგრანტო საოპერაციო სახელმძღვანელოს მოთხოვნებთან შესაბამისობა, ისევე როგორც პროექტის გამართულობა ტექნიკური თვალსაზრისით. აღნიშნული გადამოწმება შემოიფარგლება დასაშვები კრიტერიუმების შემოწმებით, განაცხადის სისრულით, ტექნიკური და პროგრამული ადეკვატურობითა და ბიუჯეტით.

შეფასების კრიტერიუმები დეტალურად არის აღწერილი საგრანტო სახელმძღვანელოს მე-2 დანართში.

განმცხადებელმა 100 ქულიდან არანაკლებ 70 ქულა უნდა დააგროვოს. განაცხადები, რომლებიც ვერ გადალახავენ 70-ქულიან ზღვარს, აღარ შეფასდება და უარსაყოფად წარედგინება განაცხადების შესარჩევ კომიტეტს. განაცხადები, რომლებიც გადალახავენ 70-ქულიან ზღვარს, შესარჩევ კომიტეტს წარედგინება დასამტკიცებლად.

წარმატებული ტექნიკური შეფასება არავითარ შემთხვევაში არ ავალდებულებს FAO-ს დააფინანსოს განმცხადებლის მიერ წარდგენილი პროექტი.

შედეგი: თანამონაწილეობრივი გრანტის განაცხადი ტექნიკურად განხილული და შეფასებულია.FAO-ს მიერ და მზად არის კომიტეტთან წარსადგენად.

## V ფაზა: თანამონაწილეობრივი გრანტის დამტკიცება და გადაწყვეტილების მიღება

საგრანტო განაცხადების დამტკიცების შესახებ გადაწყვეტილებას მიიღებს შერჩევის კომიტეტი, რომელიც შედგება ENPARD პროგრამის მენეჯერის (თავმჯდომარე), FAOGE ოპერაციების სპეციალისტის (მდივანი), FAOGE სურსათის უვნებლობის ეროვნული ექსპერტისა და განმახორციელებელი პარტნიორის (CzDA) წარმომადგენლისგან.

* კომიტეტს შეუძლია შეარჩიოს, უარყოს, მოითხოვოს დამხმარე დოკუმენტაცია, წარადგინოს ცვლილებები, ან დაამატოს პირობები განაცხადის დამტკიცებისათვის.
* შერჩევა იქნება დოკუმენტირებული ოქმით, რომელიც მომზადდება პროექტის განმახორციელებელი ერთეულის მიერ, მათ შორის თითოეული განაცხადის შერჩევის ან უარყოფის მკაფიო დასაბუთებით.
* წარდგენილი განაცხადი და ნებისმიერი თანდართული დოკუმენტი არ უბრუნდებათ განმცხადებლებს, თუმცა ამასთანავე არ ზიარდება სხვა დაწესებულებასთან განმცხადებლის ოფიციალური თანხმობის გარეშე.

შერჩევის კომიტეტის გადაწყვეტილებები დაჯილდოებასთან დაკავშირებით დოკუმენტირებული იქნება ოქმით, რომელსაც ხელს მოაწერს ყველა წევრი. ხელმოწერილი ოქმი საბოლოო დამტკიცებისთვის გადაეცემა FAO-ს პროექტის ბიუჯეტის მფლობელს. ბიუჯეტის მფლობელი პასუხისმგებელია შესაბამისი გრანტის დამტკიცების საბოლოო დამტკიცებასა თუ უარყოფაზე. ბიუჯეტის მფლობელის მიერ მიღებული გადაწყვეტილება გრანტის დამტკიცების შესახებ საბოლოო და შეუქცევადია. მიღებული გადაწყვეტილებები არ ექვემდებარება გასაჩივრებას. თუმცა, FAO ვალდებულებას იღებს უზრუნველყოს საგრანტო პროცესის მართვის ყველაზე გამჭვირვალე მიდგომა, ორგანიზაციის ეთიკური ვალდებულებების შესაბამისად და ჩამოაყალიბებს საჩივრების განხილვის მექანიზმს, რომელიც ხელმისაწვდომი იქნება გრანტების მართვის პლატფორმიდან. ეს უზრუნველყოფს გამჭვირვალე, ეფექტურ და დროულ მექანიზმს განმცხადებლებისა და ბენეფიციარებისთვის, რათა მათ მიეცეთ თავიანთი უკუკავშირისა და დამოკიდებულების გამოხატვის საშუალება. საჩივრების განხილვის მექანიზმის შესახებ ვრცელიინფორმაცია ხელმისაწვდომია პროექტის ვებგვერდზე.

შედეგი: შემოთავაზებული პროექტები შეფასდა განაცხადების შერჩევის კომიტეტის მიერ და შეხვედრის შედეგები დოკუმენტირებული იქნა ოქმით, რომელიც ხელმოწერილია კომიტეტის სამივე წევრის მიერ. ოქმი საბოლოო დამტკიცებისა და ხელმოწერისთვის გადაეცემა FAO-ს პროექტის ბიუჯეტის მფლობელს.

## VI ფაზა: Zoho-ს პროფილის შექმნა

იმ შემთხვევაში, თუ განმცხადებელი წარმატებას მიაღწევს და მისი განაცხადი დამტკიცდება შერჩევის კომიტეტის მიერ, FAO შექმნის ინდივიდუალური პროფილის ფორმას Zoho-ს მონიტორინგის პლატფორმაზე, რომელსაც პროექტი იყენებს მხარდაჭერის პაკეტის პროცესის ფარგლებში შესასრულებელი ყველა აქტივობის ზუსტი მონიტორინგისა და ზოგადი აღრიცხვისთვის.

შედეგი: Zoho-ს პლატფორმაზე FAO-ს მიერ შეიქმნა მონიტორინგის პლატფორმა.

## VII ფაზა: საგრანტო ხელშეკრულების მომზადება და ხელმოწერა

1. ინვესტიციის განხორციელების გეგმა:

მომავალ ბენეფიციართან ერთად, FAO განიხილავს განაცხადში შემოთავაზებული ინვესტიციის ვადებს და განსაზღვრავს ინვესტიციის განხორციელების გეგმას, რომელიც მოიცავს:

* 1. მხარდაჭერის ფორმებს, მათ შორის საჭიროების შემთხვევაში ბენეფიციარების მიერ მისაღწევ კონკრეტულ ეტაპებს;
  2. თანამონაწილეობრივი გრანტის დამტკიცებულ ბიუჯეტს, მათ შორის შესაძენი აღჭურვილობის დეტალურ ჩამონათვალს, ინვესტიციების დაფინანსების დეტალებს (თანამონაწილეობრივი გრანტი, თანამონაწილეობრივი შენატანი), და სხვა დაკავშირებულ მიმწოდებლებს;
  3. გადახდის გრაფიკს, გადახდებით, რომლებიც, საჭიროების შემთხვევაში, დამოკიდებული იქნება განსაზღვრული ეტაპების მიღწევაზე. გადახდის გრაფიკი მოერგება თითოეულ ინვესტიციას, განხორციელების მოთხოვნების შესაბამისად.

ბენეფიციარი სრულად არის პასუხისმგებელი დამტკიცებული ინვესტიციების სწორად განხორციელებაზე.

1. საგრანტო ხელშეკრულების ხელმოწერა:

სათანადოდ მომზადებულ საგრანტო ხელშეკრულების, რომელიც მოიცავს ზოგად პირობებს, დამტკიცებულ ბიუჯეტს, შესაძენი აღჭურვილობის დეტალურ ჩამონათვალს და ინვესტიციის განხორციელების გეგმას, მთავარი ხელმომწერები არიან FAO და ბენეფიციარი. მხოლოდ პირველად ხელმომწერს აქვს საგრანტო ხელშეკრულებაზე ხელის მოწერის უფლება. ნებისმიერი გადახრა უნდა იყოს გამართლებული ფორს-მაჟორული შემთხვევით და ხელმოწერამდე უნდა იყოს განხილული FAO-სთან.

საგრანტო ხელშეკრულებაზე ხელის მოწერით, განმცხადებელი იღებს ვალდებულებას შეინახოს და მოუაროს მხარდაჭერით მიღებულ აღჭურვილობას ხელშეკრულებაზე ხელმოწერის თარიღიდან არანაკლებ ხუთი წლის განმავლობაში. ხელშეკრულებაზე ხელმოწერის შემდეგ, გრანტის მიმღებმა 2 თვის ვადაში უნდა შეასრულოს გრანტის ხელშეკრულებით გათვალისწინებული ვალდებულებები. თუ გრანტის მიმღები ამ ვადაში არ შეასრულებს ვალდებულებებს, FAO იტოვებს უფლებას ცალმხრივად შეწყვიტოს საგრანტო ხელშეკრულება, როგორც ეს გათვალისწინებულია საგრანტო ხელშეკრულების დებულებებში.

განმცხადებელი ასევე იღებს ვალდებულებას დაიცვას ღია კარის პოლიტიკა და ხელიშეუწყოს FAO-ს მოთხოვნით მის დაწესებულებაში ჩატარებულ ვიზიტებს. გრანტის მიმღების მოვალეობები ასევე მოიცავს FAO-ს ტექნიკური დახმარების აქტივობებში მონაწილეობას, მისი გეოგრაფიული რეგიონის საქმიანობისსფეროს შესაბამისად.FAO საინვესტიციო მხარდაჭერას მართავს საგრანტო ოპერაციული სახელმძღვანელოს,საგრანტო ხელშეკრულებისა და FAO-ს ყველა სხვა მოქმედი წესებისა და რეგულაციების შესაბამისად.

შედეგი: საგრანტო ხელშეკრულება მომზადდა მომავალ გრანტის მიმღებთან თანამშრომლობით და იგი მოიცავს ინვესტიციის განხორციელების დეტალურ გეგმას, დამტკიცებულ ბიუჯეტს და შესაძენი აღჭურვილობის დეტალურ ჩამონათვალს. მომზადების შემდგომ, საგრანტო ხელშეკრულებას ხელი მოეწერა გრანტის მიმღებისა და FAO-ს მიერ.

## VIII ფაზა: თანამონაწილეობრივი გრანტის გადახდა

თანამონაწილეობრივი გრანტის გადახდა განხორციელდება უშუალოდ მიმწოდებლისთვის მას შემდეგ, რაც გრანტის მიმღები მიმწოდებელს გადაუხდის თანამონაწილეობრივ კონტრიბუციას და მოხდება აღჭურვილობის ფაქტობრივი მიწოდება. FAO-ს უნდა მიეწოდოს თანმხლები დოკუმენტები, რომლებიც ადასტურებს აღჭურვილობის ეფექტურ მიწოდებას.

აღჭურვილობის მიწოდების შემდეგ, FAO-მ შესაძლებელია განახორციელოს ინვესტიციის შემოწმების ვიზიტი, რათა შეამოწმოს ბენეფიციარების მიერ საგრანტო ხელშეკრულებასთან შესაბამისობა და ეტაპობრივი მიზნების მიღწევა, ასეთის არსებობის შემთხვევაში. მას შემდეგ, რაც აღჭურვილობის მიწოდება წარმატებულად შემოწმდება, და საჭიროების შემთხვევაში, როდესაც განხორციელდება ინვესტიციის შემოწმების ვიზიტი, FAO განახორციელებს მიმწოდებლისთვის გადახდას გონივრულ ვადაში.

გადახდები არასოდეს განხორციელდება ბენეფიციართან, არამედ მხოლოდ უშუალოდ მიმწოდებელთან.

FAO-ს რეგულაციების შესაბამისად, ნებისმიერი გადახდა, რომელიც განხორციელდება აშშ დოლარის გარდა სხვა ვალუტაში, დამუშავდება გადახდის განხორციელების დროს არსებული გაერთიანებული ერების ორგანიზაციის ოფიციალური ოპერაციული გაცვლითი კურსების შესაბამისად[[1]](#footnote-2).

მრავალჯერადი ტრანშის გადახდის შემთხვევაში, შემდგომი ტრანშების გადახდა დაექვემდებარება FAO-ს მიერ წინა ეტაპის ვალიდაციას ინვესტიციის განხორციელების ვიზიტების დროს, როგორც ეს დეტალურადაა აღწერილია შემდეგ ნაწილში.

შედეგი: თანამონაწილეობრივი შენატანის გადახდისა და აღჭურვილობის მიწოდების დადასტურების, და, საჭიროებისამებრ, წარმატებული ინვესტიციის შემოწმების ვიზიტის შემდეგ, FAO ახორციელებს პირველ გადახდას უშუალოდ მიმწოდებლებისთვის.

## IX ფაზა: (შერჩევითი) ეტაპობრივი მიღწევები და ინვესტიციის შემოწმების ვიზიტები

საგრანტო ხელშეკრულებაში განსაზღვრული ეტაპების შემთხვევაში, FAO განახორციელებს ინვესტიციის შემოწმების ვიზიტებს რათა შეამოწმოს ბენეფიციარების მიერ საგრანტო ხელშეკრულებასთან შესაბამისობა და ეტაპობრივი მიზნების მიღწევა ყოველი გადახდის წინ. პირველი ვიზიტი უნდა განხორციელდეს პირველ გადახდასთან დაკავშირებული აღჭურვილობის მიწოდების შემდეგ.

ნაწილ-ნაწილ გადახდის შემთხვევაში, FAO განახორციელებს ვიზიტს თითოეული ეტაპობრივი მიზნის მიღწევის შემდეგ. ეტაპების მიღწევა უნდა დამოწმდეს წერილობითი ფორმით პროექტის განმახორციელებელი ერთეულის მიერ, „ეტაპების დამადასტურებელ ანგარიშში“, საგრანტო ხელშეკრულებით განსაზღვრული თითოეული გადახდის განხორციელებამდე.

პროექტის განმახორციელებელმა ერთეულმა საგრანტო ხელშეკრულებაში განსაზღვრული გრაფიკიდან ან პირობებიდან ნებისმიერი გადახვევისა ან მოსალოდნელი დაგვიანების შესახებ უნდა აცნობოს ბიუჯეტის მფლობელს. საგრანტო ხელშეკრულების ხელმოწერის შემდეგ, გრანტის მიმღების მიერ ცვლილებების შეტანის ნებისმიერი მოთხოვნა ოფიციალურად უნდა დამტკიცდეს FAO-ს მიერ წერილობით, როგორც ეს საგრანტო ხელშეკრულების დებულებაშია მითითებული.

შედეგი: ნაწილ-ნაწილ გადახდის შემთხვევაში, ეტაპობრივი მიღწევები მოწმდება FAO-ს პროექტის განმახორციელებელი ერთეულის მიერ, თითოეულ შემდგომ გადახდამდე ჩატარებული საველე ვიზიტის მეშვეობით.

## XIV ფაზა: მონიტორინგის აქტივობები

ზემოქმედების შეფასების მიზნით, FAO-ს მონიტორინგის, შეფასების, ანგარიშვალდებულებისა და სწავლის (MEAL) გუნდმა შესაძლოა განახორციელოს შემდგომი შეფასებითი ვიზიტები ბენეფიციარებთან, ან ნებისმიერი სხვა მონიტორინგის აქტივობა, საჭიროებისამებრ. FAO აღნიშნულ აქტივობებს გამოიყენებს, როგორც შესაძლებლობას, დახმარება გაუწიოს და რჩევები მისცეს გრანტის მიმღებებს, მათი საქმიანობის გასაუმჯობესებლად და ეფექტური ბიზნესოპერაციების უზრუნველსაყოფად, ასევე განახლებული საბაზისო მონაცემების შესაგროვებლად. ბენეფიციარები ასევე მიიღებენ ინფორმაციას განვითარების პროგრამის სხვა მიმდინარე და დაგეგმილი აქტივობების შესახებ.

საინვესტიციო აქტივობებისა და მონიტორინგის ვიზიტების შემდგომი მეთვალყურეობის მიზნით, FAO შეაგროვებს და შეინახავს ინფორმაციას, ინდივიდუალურად, თითოეული ინვესტიციის სტატუსის შესახებ. ყველა ეს მონაცემი, FAO-ს განხორციელების შესახებ ზოგად ინფორმაციასთან, წინააღმდეგობებთან და აღმოჩენილ გადაჭრებთან, მიღწევებთან და გამოწვევებთან ერთად, შეჯამდება პროგრამის მიერ გამოყენებულ Zoho-ს მონიტორინგის პლატფორმაზე. ეს მონაცემები მოიცავს ინფორმაციას ბენეფიციარის ბიზნესის მდგომარეობის შესახებ, როგორც გრანტის გაცემამდე, ასევე მის შემდეგ.

FAO იქნება პასუხისმგებელი მონაცემების შეგროვებასა და ბენეფიციარების პროგრესის მონიტორინგზე. თუ ბენეფიციარი მიჩნეული „მაღალი რისკის“ მქონედ, დასახული მიზნების არასათანადოდ შესრულების, არასათანადო მენეჯმენტის, ან ჯილდოს წესებისა და პირობების შეუსრულებლობის გამო, FAO აცნობებს ბენეფიციარს შესაბამისი ზომების შესახებ, რომლებიც შესაძლებელია მოიცავდეს შეთანხმების შეცვლას, დროებით შეჩერებას ან ნაწილობრივ, ან სრულად, შეწყვეტას.

შედეგი: მონიტორინგის აქტივობებს ახორციელებს FAO-ს MEAL გუნდი, რათა შეფასდეს პროგრამის ეფექტურობა და გამოვლინდეს ახალი პოტენციური საჭიროებები ან გამოწვევები ბენეფიციარის დონეზე.

*შენიშვნა: მოცემული საგრანტო სახელმძღვანელო მომზადებულია როგორც ინგლისურ, ასევე  
ქართულ ენაზე. თარგმანში რაიმე შეუსაბამობის შემთხვევაში, უპირატესობა მიენიჭება ინგლისურ ვერსიას.*

# დანართი 1: წინასწარ შერჩეული აღჭურვილობის ტექნიკური მახასიათებლები

**აღჭურვილობა და კრიტერიუმები:**

|  |  |
| --- | --- |
| **თხილის ვერტიკალური საშრობები– სხვადასხვა მოცულობებით** | |
|
| **1.0** | **ტექნიკური მახასიათებლები:** |
| 1.1 | ტიპი: ელექტროსისტემის მქონე, დიზელზე/თხევად გაზზე მომუშავე ვერტიკალური პარტიული საშრობები, ჰაერის ხელოვნური ცირკულაციით და ტემპერატურის კონტროლით |
| 1.2 | შრობის სიმძლავრე:   * პატარა მოდელი: 700 – 2.000 კგ/პარტია (დაახლოებით 1.2 – 5 მ3), ან/და * საშუალო მოდელი: 3 000 – 6.000 კგ/პარტია (დაახლოებით 6 – 14 მ3), ან/და * დიდი მოდელი: 8 000 – 12.000 კგ/პარტია (დაახლოებით 16 – 25 მ3)   *(მომწოდებლებს მიეცემათ შესაძლებლობა წარადგინონ სხვადასხვა სიმძლავრის საშრობები)* |
| 1.3 | საშრობი კამერა: ცილინდრული საშრობი კამერა, პერფორირებული ძირით და ინსულირებული კედლებით, ჰაერის თანაბარი ცირკულაციისა და თერმული ეფექტურობის უზრუნველსაყოფად |
| 1.4 | სტრუქტურული მასალა: ფოლადი S235JR |
| 1.5 | საშრობი ტემპერატურის დიაპაზონი: რეგულირდება 30°C–დან 60°C-მდე |
| 1.6 | გათბობის სისტემა: ცხელი ჰაერის ინტეგრირებული გენერატორი, რომელიც იყენებს დიზელს ან თხევად გაზს. |
| 1.7 | ჰაერის ნაკადის სისტემა: ჰაერის ხელოვნური ცირკულაცია აქსიალური ან ცენტრიდანული ვენტილატორის მეშვეობით |
| 1.8 | ბრუნვის სისტემა: ინტეგრირებული ბრუნვა ცენტრალური შნეკით თანაბარი შრობისთვის |
| 1.9 | საწვავის მოხმარება   * პატარა: დაახლოებით 3-8,5 კგ/სთ * საშუალო დაახლოებით 7-14,8 კგ/სთ * დიდი: 16-30 კგ/სთ   *(შეიძლება შეიცვალოს საწვავის ტიპის შესაბამისად)* |
| 1.10 | შრობის ხანგრძლივობა: ჩვეულებრივ 12-24 საათი, რაც დამოკიდებულია ტენიანობაზე. |
| 1.11 | საკონტროლო პანელი: ანალოგური ან ციფრული პანელი, რაც მოიცავს:   * ტემპერატურის რეგულაციას * ტაიმერს * ვენტილატორისა და გამათბობლის მართვა * საგანგებო გაჩერება * არჩევითი პროგრამირებადი ციკლები |
| 1.12 | ტენიანობის კონტროლი: სტანდარტული ნიმუშის აღების მექანიკური პორტი, ტენიანობის გარეგანი საზომით |
| 1.13 | ენერგომომარაგება:   * პატარა მოდელები: 220-230 ვ, ერთფაზიანი * საშუალო და დიდი მოდელები 380 ვ, სამფაზიანი |
| 1.14 | სავარაუდო ენერგომოხმარება:   * პატარა: 2,3-4,0 კვტ * საშუალო 4,0-10 კვტ * დიდი: 20,0 კვტ |
| 1.15 | უსაფრთხოების მახასიათებლები:   * საგანგებო გაჩერების გადამრთველი * გადახურებისგან დაცვა * გამათბობლისა და ვენტილატორის კამერების გადახურებისგან დაცვა * CE მარკირების შესაბამისი დაცვა და ელექტროუსაფრთხოების ზომები |
| **2.0** | **საერთაშორისო სტანდარტებთან შესაბამისობა** |
| 2.1 | ყველა ცხელი ან მოძრავი კომპონენტი უნდა იყოს უსაფრთხოდ დახურული და შეესაბამებოდეს დანადგარების უსაფრთხოების საერთაშორისო სტანდარტებს (მაგ. CE მარკირება, ISO 12100 ან ექვივალენტი). |
| **3.0** | **სახელმძღვანელოები** |
| 3.1 | ყოველ ერთეულთან ერთად ხელმისაწვდომი უნდა იყოს ინსტრუქციის სახელმძღვანელო ინგლისურ ან ქართულ ენაზე. |
| 3.2 | სახელმძღვანელოს ხარჯები უნდა შედიოდეს აღჭურვილობის საერთო ფასში. |
| 3.3 | ყოველ საშრობს უნდა ახლდეს ძირითადი ხელსაწყოების ნაკრები, ტექნიკური უზრუნველყოფისა და სტანდარტული რეგულირებებისათვის. |
| **4.0** | **ნასყიდობის შემდგომი მომსახურება** |
| 4.1 | მიმწოდებელს საქართველოში უნდა ჰყავდეს ადგილობრივი წარმომადგენელი ან სერვისის პროვაიდერების ავტორიზებული ქსელი. შემოთავაზებას უნდა ერთვოდეს საკონტაქტო პირების სია საკონტაქტო ინფორმაციასთან ერთად. |
| **5.0** | **გარანტია** |
| 5.1 | ყველა ძირითადი კომპონენტისთვის (გამათბობელი, ვენტილატორი, საკონტროლო პანელი და კონსტრუქციული ჩარჩო) სავალდებულოა არანაკლებ ორწლიანი გარანტია. |
| 5.2 | შესაძლებელი უნდა იყოს გარანტიის გადაცემა აღჭურვილობის მიმღები საბოლოო ბენეფიციარისთვის. |

|  |  |
| --- | --- |
| **ლენტური კონვეიერი თხილის საშრობებისთვის** | |
|
| **1.0** | **ტექნიკური მახასიათებლები:** |
| 1,1 | ტიპი: მოტორიზებული კონვეიერის ლენტი ნაჭუჭგაცლილი თხილის საშრობებში, სათავსოებში, სატვირთო მანქანებში ჩატვირთვა/გადმოტვირთვისთვის. |
| 1.2 | თავსებადი საშრობები: უნდა იყოს თავსებადი 700 კგ-დან 6 ტონამდე ტევადობის საშრობებთან. 12 ტონიანი საშრობის შემთხვევაში, აუცილებელია 6,5-7 მეტრიანი ვედრო-ლიფტის კონვეიერი |
| 1.3 | ზომები:   * ლენტის სიგანე: 200-400 მმ * ლენტის სიგრძე: 2-7 მ |
| 1.4 | სტრუქტურული მასალა: ფოლადი S235JR სიმაღლის მარეგულირებელი საყრდენი ფეხები. მობილობა ბორბლების მეშვეობით. |
| 1.5 | ლენტის მასალა: რეზინი |
| 1.6 | ძრავა: ელექტროძრავი ქამრის ან ჯაჭვის ამძრავით. |
| 1.7 | ენერგომომარაგება:   * 220-230 ვ, ერთფაზიანი პატარა კონვეიერებისთვის * 380 ვ, სამფაზიანი უფრო დიდი კონვეიერებისთვის * სავარაუდო ენერგომოხმარება: 0,55-2 კვტ |
| 1.8 | ჩატვირთვა/გადმოტვირთვის სექცია: აღჭურვილია დეფლექტორებით ან მიმმართველებით. რეგულირებადი ვარდნის სიმაღლე |
| 1.9 | უსაფრთხოების მახასიათებლები:   * საგანგებო გაჩერების გადამრთველი * ამძრავი სისტემის დამცავი საფარი * CE ნიშანდების შესაბამისი ელექტრონული პანელი |
| 1.10 | საშრობებთან ინტეგრაცია: კონვეიერის ლენტი უნდა შეესაბამებოდეს კონკრეტული საშრობი მოდელის ჩატვირთვის წერტილის სიმაღლესა და გადმოტვირთვის სისტემას. |
| **2.0** | **საერთაშორისო სტანდარტებთან შესაბამისობა:** |
| 2.1 | ყველა კომპონენტი უნდა იყოს უსაფრთხოდ დახურული და შეესაბამებოდეს დანადგარების უსაფრთხოების საერთაშორისო სტანდარტებს (მაგ. CE მარკირება, ISO 12100 ან ექვივალენტი). |
| **3.0** | **სახელმძღვანელოები** |
| 3.1 | ყოველ ერთეულთან ერთად ხელმისაწვდომი უნდა იყოს ინსტრუქციის სახელმძღვანელო ინგლისურ ან ქართულ ენაზე. |
| 3.2 | სახელმძღვანელოს ხარჯები უნდა შედიოდეს აღჭურვილობის საერთო ფასში. |
| 3.3 | ყოველ კონვეიერს უნდა ახლდეს ძირითადი ხელსაწყოების ნაკრები ტექნიკური უზრუნველყოფისა და სტანდარტული რეგულირებებისათვის. |
| **4,0** | **ნასყიდობის შემდგომი მომსახურება** |
| 4.1 | მიმწოდებელს საქართველოში უნდა ჰყავდეს ადგილობრივი წარმომადგენელი ან სერვისის პროვაიდერების ავტორიზებული ქსელი. შემოთავაზებას უნდა ერთვოდეს საკონტაქტო პირების სია, საკონტაქტო ინფორმაციასთან ერთად. |
| **5.0** | **გარანტია** |
| 5.1 | ყველა ძირითადი კომპონენტისთვის სავალდებულოა არანაკლებ ორწლიანი გარანტია. |
| 5.2 | შესაძლებელი უნდა იყოს გარანტიის გადაცემა აღჭურვილობის მიმღები საბოლოო ბენეფიციარისთვის. |

|  |  |
| --- | --- |
| **თხილის ტენიანობის საზომი აპარატი** | |
|
| **1.0** | **ტექნიკური მახასიათებლები:** |
| 1.1 | ტიპები: ხელის, ბატარეაზე მომუშავე ან ზედაპირზე დასადგმელი ტენიანობის საზომი აპარატი, თხილში ტენიანობის სწრაფი გაზომვისთვის |
| 1.2 | ტენიანობის გაზომვის დიაპაზონი: 4% – 22% (მინიმუმ) |
| 1.3 | გაზომვის რეზოლუცია: 0.1% ტენიანობა ან უკეთესი |
| 1.4 | გაზომვის სიზუსტე: ±0.2% ან უკეთესი (სტანდარტულ პირობებში) |
| 1.5 | ნიმუშის ზომა: შესაბამისია 5-10 გ ან ექვივალენტი მოცულობისთვის (მთელი ან ნაჭუჭგაცლილი თხილი) |
| 1.6 | გაზომვის ხანგრძლივობა: არაუმეტეს 120 წამისა თითო ნიმუშზე |
| 1.7 | გაზომვის პრინციპი:   * ელექტროგამტარობა/ელექტროტევადობა (პორტატული მოწყობილობისთვის) * გრავიმეტრული მეთოდი, ჰალოგენური ან ინფრაწითელი გამათბობელით (დასადგამი მოწყობილობისთვის)   *ორივე მეთოდი უნდა იყოს კალიბრირებული აღიარებულ სტანდარტებზე დაყრდნობით.* |
| 1.8 | ენერგომომარაგება:   * ხელის მოდელები: 9 ვ ბატარეა ან დამუხტვადი შიდა ბატარეა * დასადგამი მოდელები: 220–230 ვ |
| 1.9 | ეკრანი: ციფრული ან ანალოგური სკალა, უკანა განათებით ან მაღალი კონტრასტის მქონე ეკრანით; აჩვენებს ტენიანობის %-ს გარკვევით |
| 1.10 | მომხმარებლის ინტერფეისი: მართვის მარტივი სისტემა (მაგ., დაწყება/გაჩერება, პროდუქტის არჩევა, კალიბრაცია) |
| 1.11 | კალიბრაცია თხილისთვის ქარხნულად დაკალიბრებული; შესაძლებელია მომხმარებელზე მორგება ან წანაცვლების კორექტირება |
| **2.0** | **საერთაშორისო სტანდარტებთან შესაბამისობა:** |
| 2.1 | ყველა კომპონენტი უნდა იყოს უსაფრთხოდ დახურული და შეესაბამებოდეს დანადგარების უსაფრთხოების საერთაშორისო სტანდარტებს (მაგ. CE მარკირება, ISO 12100 ან ექვივალენტი). |
| **3.0** | **სახელმძღვანელოები** |
| 3.1 | ყოველ ერთეულთან ერთად ხელმისაწვდომი უნდა იყოს მომხმარებლის სახელმძღვანელო ან პროდუქტის საბაზისო მონაცემების ფურცელი ინგლისურ ან ქართულ ენაზე. |
| **4.0** | **ნასყიდობისშემდგომი მომსახურება** |
| 4.1 | მიმწოდებელს საქართველოში უნდა ჰყავდეს ადგილობრივი წარმომადგენელი ან სერვისის პროვაიდერების ავტორიზებული ქსელი. შემოთავაზებას უნდა ერთვოდეს საკონტაქტო პირების სია, საკონტაქტო ინფორმაციასთან ერთად. |
| **5,0** | **გარანტია** |
| 5.1 | ყველა ძირითადი კომპონენტისთვის სავალდებულოა არანაკლებ ერთწლიანი გარანტია. |
| 5.2 | შესაძლებელი უნდა იყოს გარანტიის გადაცემა აღჭურვილობის მიმღები საბოლოო ბენეფიციარისთვის. |

დაინტერესებულ კომპანიებს ევალებათ ინტერესის გამოხატვის (EOI) წერილის წარდგენა, რომელშიც აღწერილი იქნება მათი შესაძლებლობები, გამოცდილება და მოცემული კრიტერიუმების შესრულებისთვის მზაობა. ინტერესის გამოხატვის წერილი უნდა მოიცავდეს შემდგომს:

კომპანიის პროფილი: კომპანიის ისტორიის, კომპეტენციის და მსგავსი აღჭურვილობის მიწოდებაში შესაბამისი გამოცდილების მიმოხილვა.

პროდუქტების პორტფოლიო: შემოთავაზებული აღჭურვილობის დეტალები, მათ შორის ტექნიკური მახასიათებლები, ფუნქციები, გასაყიდი ლოკაციები ქვეყნის მასშტაბით.

გარანტია და ნასყიდობის შემდგომი მხარდაჭერა: ინფორმაცია გარანტიის პირობებთან და ტექნიკური მხარდაჭერის ხელმისაწვდომობასთან დაკავშირებით.

ფასების სტრუქტურა: აღჭურვილობის სავარაუდო ღირებულება (დღგ-ს ჩათვლით), რაოდენობისა და ნებისმიერი კომპლექტური შეთავაზების გათვალისწინებით. სასურველი რაოდენობა ჯერ განსაზღვრული არ არის, ამიტომ გთხოვთ წარმოადგინოთ ფასების სტრუქტურა რაოდენობის მიხედვით.

*კომპანიის შერჩევის კრიტერიუმები:*

1. რეპუტაცია და გამოცდილება:

დამტკიცებული გამოცდილება თხილის/მოსავლის აღების შემდგომი აღჭურვილობის მიწოდებაში, კერძოდ, სამთავრობო ან არასამთავრობო ტენდერების ფარგლებში.

დადებითი გამოცდილება ხარისხიანი პროდუქციის მიწოდებასა და მომხმარებელთა მომსახურებაში

1. პროდუქტის ხარისხი და შესაბამისობა:

ისეთი აღჭურვილობის უზრუნველყოფა, რომელიც აკმაყოფილებს ან აღემატება მოცემულ ტექნიკურ კრიტერიუმებს.

თხილის აღჭურვილობისთვის არსებული შესაბამისი ინდუსტრიული სტანდარტებისა და რეგულაციების დაცვა.

1. ტექნიკური მხარდაჭერა და სწავლება:

სრულფასოვანი ტექნიკური მხარდაჭერის ხელმისაწვდომობა, დიაგნოსტიკის, აღჭურვილობის დამონტაჟებისა და მუდმივი დახმარებისთვის.

მიმწოდებლებს მოეთხოვებათ აღჭურვილობის მიწოდება და სრულად დამონტაჟება, ასევე ბენეფიციარებისთვის სასწავლო პროგრამების ჩატარება, აღჭურვილობის გამოყენებასთან დაკავშირებით.

სასწავლო პროგრამების რესურსებისა და მასალების უზრუნველყოფა, რათა მომხმარებლები გაეცნონ აღჭურვილობის მონტაჟის, ექსპლუატაციისა და მოვლის შესახებ ინფორმაციას.

1. გარანტია და ნასყიდობისშემდგომი მომსახურება:

კონკურენტუნარიანი საგარანტიო პირობების შეთავაზება, რაც უზრუნველყოფს მომხმარებლების სიმშვიდეს აღჭურვილობის გამძლეობასა და ფუნქციონალურობასთან დაკავშირებით.

ნასყიდობისშემდგომი მომსახურების ხელმისაწვდომობა, რათა დროულად იქნას მოგვარებული ნებისმიერი საკითხი ან კითხვა.

1. ღირებულების შეთავაზება და ფასები

ფასთა ნათელი და გამჭვირვალე სტრუქტურა, რომელიც ასახავს აღჭურვილობის ხარისხს და მის ღირებულებას ორგანიზაციისთვის.

ისეთი ფაქტორების გათვალისწინება, როგორიცაა რაოდენობაზე დამოკიდებული ფასდაკლებები და კომპლექტური შეთავაზებები, ხარჯეფექტური გადაწყვეტილებების მისაღებად.

1. ეთიკური სამეწარმეო პრაქტიკა:

ეთიკური სამეწარმეო პრაქტიკის, მათ შორის გამჭვირვალობის, პატიოსნებისა და დამკვეთებთან კეთილსინდისიერი გარიგების დაცვა.

# დანართი 2: შეფასების კრიტერიუმები მე-7 მხარდაჭერის პაკეტისთვის „მხარდაჭერის პაკეტი თხილის მცირე და საშუალო მწარმოებლებისთვის“

|  |  |  |  |
| --- | --- | --- | --- |
|  |  | **ქულა** | **ჯამური ქულა** |
| **განმცხადებლის პროფილი** |  |  | 15 |
|  | განმცხადებელი საქმიანობს ერთ წელზე მეტია. | 5 |  |
|  | განმცხადებელი არის ასოციაციის ან სხვა ფორმალური ან არაფორმალური ჯგუფის წევრი. | 3 |  |
|  | განმცხადებელი ქალია, ან მის მიერ დასაქმებულთა არანაკლებ 40% არის ქალი. | 2 |  |
|  | განმცხადებელს მიღებული აქვს ტექნიკური დახმარება (უკანასკნელი 2 წლის განმავლობაში) | 1 |  |
|  | განმცხადებელს აქვს ბუღალტრული აღრიცხვის სისტემა / ხარჯების აღრიცხვა. | 2 |  |
|  | განმცხადებელს ჰყავს პერსონალი/ადეკვატური გუნდი ძლიერი პროფესიული გამოცდილებით. | 2 |  |
|  |  |  |  |
| **განაცხადის პროფილი** |  |  | 15 |
|  | ისტორიისა და სიტუაციის ანალიზი | 2 |  |
|  | განმცხადებლის გამოცდილება და უნარები პროექტთან მიმართებით | 2 |  |
|  | სამიზნე პროდუქტი, ბაზარი და გაყიდვების სტრატეგია | 2 |  |
|  | ინვესტიციის სტრატეგია და რელევანტურობა | 5 |  |
|  | რისკის შეფასება - მათი გააზრება და შემსუბუქების ზომები | 2 |  |
|  | პროექტის საჯარო ინტერესი საზოგადოებისთვის | 2 |  |
|  |  |  |  |
| **ეკონომიკური ასპექტი** |  |  | 10 |
|  | აქვს თუ არა პროექტს სამუშაო ადგილების შექმნის ან შენარჩუნების პოტენციალი? | 2 |  |
|  | რამდენად შესაძლებელია, რომ პროექტმა გაზარდოს განმცხადებლის შემოსავალი? | 2 |  |
|  | მისცემს თუ არა პროექტი განმცხადებელს ახალ ბაზრებთან წვდომის ან არსებული ოპერაციების გაფართოების საშუალებას? | 2 |  |
|  | აჩვენებს თუ არა პროექტი ფულადი სახსრების ეფექტურ გამოყენებას მოსალოდნელ ეკონომიკურ სარგებელთან შედარებით? | 4 |  |
|  |  |  |  |
| **სოციალური ასპექტი** |  |  | 8 |
|  | მოახდენს თუ არა პროექტი დადებით გავლენას ადგილობრივ თემზე, მაგალითად, უზრუნველყოფს უვნებელ სურსათთან წვდომას ან ზრდის შემოსავლის წყაროს? | 2 |  |
|  | ხელს უწყობს თუ არა პროექტი გენდერულ თანასწორობას, უმცირესობების წარმომადგენლობას ან მომსახურების გარეშე დარჩენილი მოსახლეობის ჩართულობას? | 2 |  |
|  | ხელს უწყობს თუ არა პროექტი ჯანსაღი საკვების მოხმარების ტენდენციებს ან ადგილობრივი მოსახლეობის ჯანმრთელობის რისკების შემცირებას? | 4 |  |
|  |  |  |  |
| **გარემოსდაცვითი ასპექტი** |  |  | 8 |
|  | შეიცავს თუ არა პროექტი ეკოლოგიურად უსაფრთხო პრაქტიკებს, როგორიცაა ნარჩენების შემცირება, ენერგოეფექტურობა, ან განახლებადი ენერგორესურსების გამოყენება? | 2 |  |
|  | შემცირებს თუ არა პროექტი ბიზნესის მოსავლის შემდგომ დანაკარგებს? | 2 |  |
|  | ახერხებს თუ არა პროექტი ისეთი რესურსების გამოყენების ოპტიმიზაციას, როგორიცაა წყალი, ენერგია, ან ნედლეული? | 2 |  |
|  | წვლილი შეაქვს თუ არა პროექტს ეკოსისტემების დაცვაში ან ბიომრავალფეროვნების გაუმჯობესებაში? | 2 |  |
|  |  |  |  |
| **სურსათის უვნებლობის ასპექტი** |  |  | 14 |
|  | დაეხმარება თუ არა პროექტი განმცხადებელს სურსათის უვნებლობის ეროვნული სტანდარტების მიღწევაში ან მათ გადაჭარბებაში? | 4 |  |
|  | ამცირებს თუ არა პროექტი სურსათის უვნებლობის კონკრეტულ რისკებს? | 5 |  |
|  | ნერგავს თუ არა პროექტი ახალ ტექნოლოგიებს ან მეთოდებს სურსათის უვნებლობის გასაუმჯობესებლად? | 2 |  |
|  | გააუმჯობესებს თუ არა პროექტი სურსათის მიწოდების ჯაჭვის მიკვლევადობასა და გამჭვირვალობას? | 2 |  |
|  | უკვე განახორციელა თუ არა განმცხადებელმა სურსათის უვნებლობასთან დაკავშირებული ინვესტიციები? | 1 |  |
|  |  |  |  |
| **პროექტის მიზნებთან თანხვედრა** |  |  | 20 |
|  | აშკარად შეესაბამება თუ არა პროექტი საგრანტო პროგრამის საერთო მიზნებს? | 8 |  |
|  | რეალისტურია თუ არა პროექტის მოქმედების სფერო, ვადები და განხორციელების გეგმები? | 4 |  |
|  | შესაძლებელია თუ არა პროექტის განხორციელება თანამონაწილეობრივი გრანტის დახმარების გარეშე? | 8 |  |
|  |  |  |  |
| **ინვესტიციის მდგრადობა** |  |  | 10 |
|  | არის თუ არა პროექტი დაგეგმილი საგრანტო დაფინანსების პერიოდის შემდეგ გრძელვადიანი სარგებლის უზრუნველსაყოფად? | 2 |  |
|  | შესაძლებელია თუ არა პროექტის გაფართოება ან განმეორება, რათა მომავალში მეტმა დაინტერესებულმა მხარემ მიიღოს სარგებელი? | 2 |  |
|  | აქვს თუ არა პროექტს თვითდაფინანსების ან დამატებითი ინვესტიციების მოზიდვის მკაფიო გეგმა? | 4 |  |
|  | აქვს თუ არა პროექტს შედეგების გაზომვისა და დროთა განმავლობაში პასუხისმგებლობის უზრუნველყოფის მყარი გეგმა? | 2 |  |
|  |  | **სულ** | **100** |


# დანართი 3: განმარტებითი ბარათი მე-7 მხარდაჭერის პაკეტისთვის „მხარდაჭერის პაკეტი თხილის მცირე და საშუალო მწარმოებლებისთვის“

**განმარტებითი დოკუმენტი დამხმარე მიზნობრივი აქტივობისთვის (დამტკიცებულია შვედეთის საერთაშორისო განვითარების თანამშრომლობის სააგენტოს, და საქართველოს გარემოს დაცვისა და სოფლის მეურნეობის სამინისტროს მიერ):**

„მხარდაჭერის პაკეტი თხილის მცირე და საშუალო მწარმოებლებისთვის“

**1. იდენტიფიცირებული რისკები და დამხმარე მონაცემები**

თხილი საქართველოს ერთ-ერთი ძირითადი კულტურაა, რომელიც სოფლად მცხოვრებთა საარსებო წყაროს წარმოადგენს და მას მნიშვნელოვანი წვლილი შეაქვს ქვეყნის აგრარულ ეკონომიკაში. ოფიციალურ სტატისტიკაზე დაყრდნობით, 2023 წელს, საქართველომ დაახლოებით 36 900 ტონა თხილი აწარმოა (*სქემა 1*), საიდანაც ამ მოცულობის 70 %-მდე ექსპორტზე გავიდა, ძირითადად ევროკავშირში. ღირებულების კუთხით, თხილის ექსპორტი 2023 წელს შეადგენდა 80 მილიონ აშშ დოლარს (FAO-ს შეფასებით). საქართველო მსოფლიო თხილის წარმოების დაახლოებით 4%-ს შეადგენს და მეხუთე ადგილს იკავებს თურქეთის (64%), იტალიის (8%), ამერიკის შეერთებული შტატების (7%) და აზერბაიჯანის (6%) შემდეგ (FAOSTAT, 2023).



*სქემა 1. თხილის წარმოება, 2015-2023 (GeoStat)*

თხილის წარმოების ძირითადი რეგიონებია სამეგრელო (42%), გურია (21%), კახეთი (13%), აჭარა (12%) და იმერეთი (10%). სხვა რეგიონები შეადგენენ ქვეყანაში თხილის წარმოების დარჩენილ 2%-ს. ფერეროს შვილობილი კომპანიის, აგრიჯორჯიას შიდა მონაცემები, მიუთითებს რომ თხილის სექტორში თითქმის 58 000 ჰექტარი არის კულტივირებული და დაახლოებით 72 000 ფერმერია ჩართული (*სქემა 2*).

|  |  |  |  |  |  |  |
| --- | --- | --- | --- | --- | --- | --- |
| **რეგიონი** | ***აგრიჯორჯიას მონაცემთა ბაზა*** | | | | | |
| *0,1-3 ჰა* | *ფერმერთა რაოდენობა* | *3-10 ჰა* | *ფერმერთა რაოდენობა* | *>10 ჰა* | *ფერმერთა რაოდენობა* |
| **სამეგრელო** | 25 113 | 33 672 | 1 720 | 260 | 6 503 | 131 |
| **გურია** | 9 321 | 15 846 |  |  | 67 | 3 |
| **იმერეთი** | 3 757 | 8 630 | 110 | 12 | 279 | 12 |
| **აჭარა** | 3 910 | 7 776 |  |  |  |  |
| **კახეთი** | 3 876 | 5 369 | 810 | 98 | 2 458 | 139 |
| **სხვა** | 73 |  |  |  |  |  |
| **სულ** | 46 050 | 71 293 | 2 640 | 370 | 9 307 | 285 |
| ***სრული ჰა: 57 997*** | | | ***ფერმერთა საერთო რაოდენობა: 71 948*** | | | |

*სქემა 2. თხილის ფერმერების რეგიონალური განაწილება და მათი ბაღების ზომა (აგრიჯორჯია, 2024)*

თუმცა, ძლიერი საექსპორტო ორიენტაციისა და ეკონომიკური მნიშვნელობის მიუხედავად, საქართველოს თხილის სექტორი კვლავ დგას სურსათის უვნებლობისა და ხარისხის მუდმივი გამოწვევების წინაშე, ძირითადად აფლატოქსინით დაბინძურების გამო. ევროკავშირის სურსათისა და ცხოველთა საკვების სწრაფი განგაშის სისტემის (RASFF) თხილში აფლატოქსინის შესახებ შეტყობინებების 10-წლიანი ანალიზი (2011-2021) აჩვენებს, რომ ქართული წარმომავლობის ტვირთმა გამოიწვია 73 შეტყობინება, რაც წარმოადგენს ამ პერიოდში ხუთი ძირითადი ექსპორტიორი ქვეყნისთვის რეგისტრირებული 309 შეტყობინების დაახლოებით 24%-ს1. პრობლემამ პიკს მიაღწია 2020-21 საბაზრო წლებში, რის შედეგადაც ევროკავშირმა 2019 წლის დეკემბრიდან საქართველოს თხილის ყველა პარტიაზე 50%-იანი ფიზიკური და მაიდენტიფიცირებელი შემოწმება დააწესა, რაც ამ პრობლემის სიმძიმეზე მიუთითებს.

მიუხედავად იმისა, რომ 2021 წლიდან სიტუაცია გაუმჯობესდა და შეტყობინებების რაოდენობა 2023 და 2024 წლებში წელიწადში ხუთამდე შემცირდა, გამოწვევები მაინც არსებობს2 (სქემა 3). საქართველოში კვლავ ფიქსირდება აფლატოქსინთან დაკავშირებული RASFF-ის შეტყობინებების ყველაზე მაღალ რაოდენობა თხილის ექსპორტიორ ქვეყნებს შორის, მიუხედავად იმისა, რომ მისი წარმოების მოცულობა ბევრად უფრო ნაკლებია, სხვა დიდ ექსპორტიორ ქვეყნებთან, მაგალითად თურქეთთან შედარებით. ეს გვიჩვენებს, რომ მოსავლის აღების შემდგომი დამუშავებისა და ხარისხის კონტროლის სისტემური პრობლემები კვლავ რჩება და აგრძელებს საქართველოს საექსპორტო მაჩვენებლებისა და ბაზრის რეპუტაციის დაზიანებას.

A graph of different colored lines

AI-generated content may be incorrect., Picture  
*სქემა 3. თხილისთვის RASFF-ის შეტყობინებების/საზღვარზე უარყოფილი პარტიების რაოდენობა ქვეყნის წარმომავლობის მიხედვით (RASFF პორტალი)*

გარდა ამისა, კერძო სექტორის დონეზე ჩატარებული შემოწმებებიდან მიღებული მონაცემები მიუთითებს აფლატოქსინით დაბინძურების მასშტაბებზე. საქართველოში თხილის მწარმოებელი კომპანია ფერეროს შვილობილი კომპანია, აგრიჯორჯია, თხილს ყიდულობს პირდაპირ ფერმერებისგან და რეგულარულად ამოწმებს მიღებულ პარტიებს. 2023 და 2024 წლებში შემოწმებული თხილის პარტიების დაახლოებით 18%-ში აფლატოქსინის არსებობა დადასტურდა, რომელშიც 4%-მა ევროკავშირის უსაფრთხოების ზღვარს გადააჭარბა (სქემა 3). აღსანიშნავია, რომ ფერერო იძენს მხოლოდ პრემიუმ ხარისხის თხილს, რაც გულისხმობს იმას, რომ დაბინძურების მაჩვენებლები შესაძლებელია მნიშვნელოვნად მაღალი იყოს ფერმერთა უფრო ფართო ბაზაზე და უფრო დაბალი ხარისხის მარაგში.

|  |  |  |  |  |  |  |
| --- | --- | --- | --- | --- | --- | --- |
|  | **2023** | | | **2024** | | |
| **თვე** | **შემოწმებული პარტიების რაოდენობა** | **აფლატოქსინის შემთხვევა** | **უარყოფილი შემთხვევა *აღემატება ლიმიტს*** | **შემოწმებული პარტიების რაოდენობა** | **აფლატოქსინის შემთხვევა** | **უარყოფილი შემთხვევა *აღემატება ლიმიტს*** |
| **აგვისტო** | 42 | 6 | 1 | 5 | 0 | 0 |
| **სექტემბერი** | 24 | 6 | 2 | 39 | 7 | 3 |
| **ოქტომბერი** | 21 | 6 | 0 | 11 | 3 | 0 |
| **ნოემბერი** |  |  |  | 22 | 1 | 0 |

*სქემა 3. აგრიჯორჯიას მიერ ფერმერებისგან მიღებულ პრემიუმ ხარისხის თხილის პარტიებში აფლატოქსინის დაბინძურების მონიტორინგი*

აფლატოქსინით დაბინძურება არა მხოლოდ სერიოზულ საფრთხეს უქმნის სურსათის უვნებლობას, არამედ მნიშვნელოვან ეკონომიკურ შედეგებსაც იწვევს. ქართული თხილის ექსპორტი მუდმივად ხორციელდება საერთაშორისო საშუალოზე დაბალ ფასად, ძირითადად ხარისხთან დაკავშირებული პრობლემების გამო. დაბინძურების გამო უარყოფილი ტვირთი, ჩვეულებრივ, ექსპორტიორის ხარჯზე ბრუნდება უკან, ხოლო განმეორებითი პრობლემები აზიანებს ქართული თხილის რეპუტაციასა და კონკურენტუნარიანობას საერთაშორისო ბაზრებზე, რაც საბოლოოდ ფერმერების შემოსავლებსა და მომგებიანობაზე აისახება.

აფლატოქსინებს წარმოქმნის *Aspergillus* სოკო, რომელიც ვითარდება და მრავლდება თბილ, ტენიან პირობებში, განსაკუთრებით, მაშინ, როდესაც თხილი დაზიანებულია, დაგვიანებით დაკრეფილია, არასათანადოდ გამშრალია, ან ცუდ პირობებში ინახება. საქართველოში, აფლატოქსინით დაბინძურების ძირითადი ხელშემწყობი ფაქტორებია მოსავლის დაგვიანებით აღება და მოსავლის აღების შემდგომი არასათანადო პრაქტიკები. პრობლემა განსაკუთრებით თვალსაჩინოა მცირე და საშუალო ფერმერებში.

თხილის ბევრი ფერმერი კვლავ ხელით კრეფაზეა დამოკიდებული, რაც თავისთავად პრობლემას არ წამოადგენს. თუმცა, სამუშაო ძალის დეფიციტის გამო, განსაკუთრებით მოსავლის აღების პერიოდში, ფერმერები ხშირად იძულებული არიან თხილი ხანგრძლივი დროით დატოვონ მიწაზე. გარდა ამისა, პრობლემას დამატებით ამძიმებს ქართული თხილის ჯიშების ბუნება. ისინი ხეზე დიდხანს რჩებიან, თანდათანობით მწიფდებიან, და როდესაც ნაყოფი ხეს მოსცილდება, თხილი, როგორც წესი, რჩება გარსში. ეს ზრდის ტენიანობის დონეს და ქმნის იდეალურ პირობებს აფლატოქსინით დაბინძურებისთვის.

როდესაც საქმე ეხება მოსავლის აღების შემდგომ პრაქტიკებს, შეგროვების შემდეგ თხილი დაუყოვნებლივ და სათანადოდ უნდა იქნას გაფცქვნილი, გაწმენდილი, დახარისხებული, გამომშრალი და შენახული. ბევრი მცირე ფერმერი ძირითადად მზეზე შრობას ეყრდნობა, რაც არ იძლევა თხილში ტენიანობის სათანადოდ მართვისა და კონტროლის საშუალებას. როდესაც მოსავლის აღების დრო ემთხვევა პერიოდულ წვიმებსა და მაღალ ტემპერატურებს (რაც ხშირია, განსაკუთრებით დასავლეთ საქართველოში), ასეთი პრაქტიკა ხშირად ქმნის იდეალური პირობებს აფლატოქსინის განვითარებისა და სოკოს გავრცელებისთვის. ფერმერებისთვის, რომლებიც დიდი მოცულობით თხილს აწარმოებენ, პრობლემა კიდევ უფრო კრიტიკულია, რადგან დაგვიანების გარეშე სათანადოდ შრობის უზრუნველსაყოფად და აფლატოქსინის განვითარებისა და ხარისხის დაკარგვის თავიდან ასაცილებლად, აუცილებელია წვდომა მექანიზებული წმენდასა და შრობაზე.

არსებული საშრობი და სასაწყობე ობიექტები, რომლებიც ფუნქციონირებენ დამოუკიდებელ ბიზნესებად ან მომსახურების მიმწოდებლებად, უმთავრესად განკუთვნილია მსხვილი მწარმოებლებისთვის. ეს ობიექტები მოტივირებული არიან, ითანამშრომლონ თხილის მსხვილ წარმოებასთან, რადგან ეს ზრდის ეფექტიანობასა და მომგებიანობას, ამცირებს დამუშავების ხარჯებს და ამასთან ერთად ამცირებს ჯვარედინი დაბინძურების რისკს სხვადასხვა ხარისხისა და ტენიანობის მცირე პარტიებს შორის. ალტერნატივების გარეშე დარჩენილი მცირე და საშუალო ფერმერები იძულებული არიან დაეყრდნონ მარტივ, ამინდზე დამოკიდებულ შრობის მეთოდებს, როგორიცაა ღია ცისქვეშ მზეზე შრობა, ცუდად ვენტილირებულ სათავსოებში დასაწყობება, რაც არ არის საკმარისი სურსათის უვნებლობის ნორმების დასაკმაყოფილებლად.

**2. სამიზნე ბენეფიციარები და ადგილმდებარეობა**

აღნიშნული გამოწვევების გათვალისწინებით, ამ ინტერვენციის სამიზნეს წარმოადგენს თხილის მცირე და საშუალო ზომის მწარმოებლები საქართველოში, კერძოდ, ფერმერები, რომლებიც ფლობენ და მართავენ 0.5-დან 30 ჰექტარამდე თხილის ბაღებს. ეს ფერმერები მნიშვნელოვან როლს ასრულებენ ქვეყნის თხილის სექტორში, მაგრამ კვლავაც არ არიან უზრუნველყოფილი როგორც მოსავლის მექანიზებული აღების, ასევე მოსავლის აღების შემდგომი ინფრასტრუქტურით. ვინაიდან ქვეყანაში არსებული საშრობი და სასაწყობე ობიექტები, როგორც წესი, მხოლოდ მსხვილი მწარმოებლების დიდი მოცულობის თხილს იღებენ, ბევრი მცირე და საშუალო ფერმერები კვლავ ეყრდნობიან მარტივ, ამინდზე დამოკიდებულ შრობის მეთოდებს, რაც არასაკმარისია აფლატოქსინით დაბინძურების თავიდან ასაცილებლად საჭირო პირობების მისაღწევად.

წარმოდგენილი მხარდაჭერის პაკეტი უპირატესობას ანიჭებს ამ ნაკლებად უზრუნველყოფილ მწარმოებლებს და აძლევს მათ საშუალებას, დანერგონ გაუმჯობესებული შრობისა და დასაწყობების პრაქტიკები. მხარდაჭერის პაკეტის გეოგრაფიული წვდომა მოიცავს თხილის წარმოებაში საქართველოს ხუთ ძირითად რეგიონს, კერძოდ სამეგრელო-ზემო სვანეთს, გურიას, კახეთს, აჭარასა და იმერეთს, რომლებიც ეროვნული წარმოების 98%-ს წარმოადგენენ.

**3. შემოთავაზებული ტექნიკური გადაჭრის გზები და მეთოდოლოგია**

მცირე და საშუალო ზომის თხილის მწარმოებლებში მოსავლის აღების შემდგომი არასათანადო მართვის გამოწვევების დასაძლევად, მხარდაჭერის პაკეტი ორიენტირებული იქნება როგორც **ტექნიკური შესაძლებლობების, ასევე ფერმისთვის აუცილებელ აღჭურვილობაზე ხელმისაწვდომობის** გაუმჯობესებაზე. ეს მიდგომა მოიცავ ორ ძირითად კომპონენტს:

1. **სასწავლო პროგრამა თხილის მწარმოებლებისთვის:** თხილის მწარმოებლებისთვის ჩატარდება სრულფასოვანი სასწავლო პროგრამა, რაც მოიცავს თხილის ბაღების მდგრად მართვას, ბაღის ნიადაგის მართვასა და მექანიზაციას, მავნებლების ინტეგრირებულ მართვას (IPM), თხილის ორგანულ და რეგენერაციულ წარმოებას, ევროკავშირის ფარგლებში ტრადიციული პრაქტიკის ალტერნატივებს, მოსავლის აღების შემდგომ დამუშავებასა და შენახვას, სურსათის უვნებლობის რისკებსა და პრაქტიკებს, აფლატოქსინის პრევენციაზე ფოკუსირებით.
2. **თანამონაწილეობრივი გრანტის კომპონენტი:** სასწავლო პროგრამის დასრულების შემდეგ, მწარმოებლებს საშუალება ექნებათ გააკეთონ განაცხადი თანამონაწილეობრივ გრანტზე, ფერმისთვის ცხელის ჰაერით საშრობებისა და მათთან დაკავშირებული დამატებითი აღჭურვილობის შესაძენად, რაც აუცილებელია მოსავლის აღების შემდგომი ოპერაციების დროულად შესრულებისთვის, კერძოდ:

* ცხელის ჰაერით საშრობები (სხვადასხვა სიმძლავრით) და დამატებითი კონვეიერის ლენტები;
* ტენიანობის საზომი, რომელიც სავალდებულოა ცხელი ჰაერით საშრობის შეძენის შემთხვევაში;

შესაბამისი აღჭურვილობის შერჩევა ეფუძნება საველე ვიზიტებს, თხილის მწარმოებლებთან გამართულ კონსულტაციებსა და ფერმერთა გამოკითხვის მეშვეობით შეგროვებულ მონაცემებს. აღნიშნული ასახავს FAO-ს ტექნიკური პერსონალის, თხილის საერთაშორისო ექსპერტისა და თხილის წარმოებასა და დამუშავებაში აქტიურად ჩართული ქართული სექტორის წარმომადგენლების რეკომენდაციებს. გარდა ამისა, თუმცა მექანიზებული მოსავლის ამღები ტექნიკა აუცილებელია მოსავლის დროულად აღებისა და აფლატოქსინის განვითარების თავიდან ასაცილებლად, ამ დროისთვის, აღნიშნული მხარდაჭერის პაკეტი არ ითვალისწინებს თხილის ამღები ტექნიკის შეძენას, რათა თავიდან იქნას აცილებული შესაძლო გადაკვეთა სოფლის მეურნეობის სააგენტოს სამომავლოდ განსახორციელებელ პროგრამასთან, რომელიც ფერმერებს დაეხმარება მექანიზებული მოსავლის ამღები მანქანების შეძენაში. მხარდაჭერის პაკეტის განხორციელების პროცესში, FAO-მ შესაძლებელია გადაწყვიტოს შესაბამისი აღჭურვილობის ნუსხის შეცვლა საჭიროებებსა და შედეგებზე დაყრდნობით, და ჩაამატოს დამატებითი აღჭურვილობა, რომელიც თხილის მოსავლის აღებასა და აღების შემდგომ აქტივობებს უკავშირდება.

FAO-ს გუნდი წინასწარ შეარჩევს მიმწოდებლებსა და აღჭურვილობას ინტერესის გამოხატვის შესახებ საჯარო განცხადების მეშვეობით. წინაშესარჩევი პროცესი მოიცავს ტექნიკურ და ფინანსურ შეფასებას ადგილობრივი ოფისის გუნდის მიერ და დადასტურებას FAO-ს რეგიონალური და სათაო ოფისების შესაბამისი ოფიცრის მიერ. ამის შემდეგ, განმცხადებლებს ექნებათ შესაძლებლობა გააკეთონ განაცხადი წინასწარ შერჩეული მიმწოდებლების მიერ შემოთავაზებულ სასურველ აღჭურვილობაზე. FAO დაფარავს საერთო ღირებულების 70%-მდე ნაწილს, ხოლო დარჩენილი ნაწილი დაიფარება განმცხადებლების მიერ. გრანტის მაქსიმალური ოდენობა არ უნდა აჭარბებდეს 50 000 აშშ დოლარს.

განაცხადების განხილვის პროცესში, გრანტის მართვის გუნდი განახორციელებს შესაბამის მონაცემთა გადამოწმების აქტივობებს, რაც შეიძლება მოიცავდეს განმცხადებლებთან საველე ვიზიტებს, რათა უზრუნველყოფილი იყოს მოთხოვნილი აღჭურვილობისა და მისი სიმძლავრის შესაბამისობა ფერმის ზომასა და საჭიროებებთან.

**4. სასურველი შედეგი**

მხარდაჭერის პაკეტი უზრუნველყოფს, რომ საქართველოში შერჩეული თხილის მცირე და საშუალო ფერმერები იყვნენ როგორც გადამზადებული, ასევე აღჭურვილი საკუთარ ფერმებში მოსავლის აღების შემდგომი ოპერაციების განსახორციელებლად. ღირებულებათა ჯაჭვის შერჩეული მონაწილეები იქნებიან თხილის მცირე და საშუალო ფერმერები სამეგრელო-ზემო სვანეთის, გურიის, კახეთის, იმერეთისა და აჭარის რეგიონებიდან, რომლებიც ფლობენ 0.5-დან 30 ჰა-მდე ფართობს. გარდა ამისა, წარმატებით დასრულებული ტექნიკური სასწავლო პროგრამა ჩაითვლება შესაბამისობის აუცილებელ კრიტერიუმად, საგრანტო კონკურსში მონაწილეობის მისაღებად. ტექნიკური შერჩევის კრიტერიუმებისა და ქულების მინიჭება განსაზღვრული იქნება საგრანტო საოპერაციო სახელმძღვანელოს მიხედვით.

გამოწვევების დეცენტრალიზებულად, ფერმის დონეზე გადაჭრის მხარდაჭერით, პაკეტი ხელს უწყობს თხილის უფრო ინკლუზიურ და მდგრად სექტორს, განსაკუთრებით ისეთი ფერმერებისთვის, რომლებიც ამჟამად არ იღებენ სათანადო მომსახურებას არსებული დიდი მასშტაბის საშრობი და სასაწყობე ობიექტებისგან. კერძოდ, პროგრამის მიზანია:

* ფერმერებში ცნობიერების ამაღლება მოსავლის დროული აღების, შრობისა და სათანადოდ დასაწყობების შესახებ აფლატოქსინით დაბინძურების თავიდან ასაცილებლად, სასწავლო პროგრამების მეშვეობით, რომლებიც ჩატარდება გაზაფხულზე და 2025 წლის მოსავლის აღების სეზონზე.
* ფერმერებისთვის მოსავლის აღების შემდგომი მინიმალური პროცესების დამოუკიდებლად მართვის შესაძლებლობა, ფერმაში გამოსაყენებლად შესაფერისი მარტივი, დამოუკიდებელი ხელსაწყოებით აღჭურვის გზით.
* აფლატოქსინით დაბინძურების მნიშვნელოვნად შემცირება და თავიდან აცილება, რაც ხორციელდება თხილის ღია სივრცეში დატოვების, არასათანადოდ გაშრობის, ან შეუფერებელ პირობებში შენახვის აღკვეთით, რაც საბოლოო ჯამში აუმჯობესებს ქართული თხილის ხარისხსა და უსაფრთხოებას. ეს ფერმერებს დამატებით დაეხმარება საკუთარი პროდუქციის უკეთეს ფასად გაყიდვაში.

**5. მდგრადობა**

შემოთავაზებული მხარდაჭერის პაკეტი გაზრდის მცირე მეურნეების შესაძლებლობებს დამოუკიდებლად მართონ მოსავლის აღების შემდგომი კრიტიკული ოპერაციები საკუთარ ფერმებში. სრულფასოვანი სასწავლო პროგრამისა და მარტივ, ადვილად მოსავლელ აღჭურვილობაზე წვდომის კომბინირებით, ეს ინტერვენცია ამცირებს ცენტრალიზებულ ინფრასტრუქტურასა და გარე მომსახურებებზე დამოკიდებულებას. თანამონაწილეობრივი გრანტის მოდელი უზრუნველყოფს ფერმერის პასუხისმგებლობას და ფინანსურ ჩართულობას, ხოლო მცირე ზომის აღჭურვილობაზე ფოკუსირება მხარს უჭერს აფლატოქსინით დაბინძურების გამოწვევების ხარჯეფექტურ გადაჭრას. დროთა განმავლობაში, ეს მიდგომა ხელს შეუწყობს თხილის უფრო მდგრადი მწარმოებლების ჩამოყალიბებას, რომელთაც შეეძლებათ მაღალი ხარისხის, აფლატოქსინისგან თავისუფალი თხილის წარმოება და ბაზრისა და სურსათის უვნებლობის ცვალებად მოთხოვნებთან ადაპტირება.

**6. მონიტორინგი, შეფასება, ანგარიშვალდებულება და სწავლა**

პროექტის მონიტორინგისა და შეფასების გეგმა შეესაბამება FAO-ს მონიტორინგის, შეფასების, ანგარიშვალდებულებისა და სწავლის (MEAL) მიდგომას, რაც უზრუნველყოფს სისტემურობასა და გამართულობას. ზეგავლენისა და შედეგების დონეები გაკონტროლდება გავლენის შეფასების მიდგომის გამოყენებით, რაც FAO-ს MEAL ჩარჩოს განუყოფელ ნაწილს წარმოადგენს. ლოგიკური ჩარჩოს მატრიცა (LFM) შემუშავდება პროექტის დაგეგმარების, მონიტორინგისა და შეფასებისთვის, რათა შესაძლებელი იყოს პროგრესის გაზომვა წინასწარ განსაზღვრულ, კონკრეტულ და გაზომვად ინდიკატორებთან მიმართებით. ინდიკატორების საბაზისო და სამიზნე მაჩვენებლები განისაზღვრება საწყის ფაზაში, საბაზო კვლევის დასრულების შემდეგ. MEAL ჩარჩო ფოკუსირდება გავლენის შეფასებაზე და შესაბამისად გაზომავს ზეგავლენისა და შედეგების დონეების ინდიკატორებზე დაწყებისა და დასრულების ეტაპებისას, კვაზი-ექსპერიმენტული დიზაინის გამოყენებით, რათა შეფასდეს პროექტის გავლენა სამიზნე ბენეფიციარებზე, არაბენეფიციარებთან შედარებით. ზეგავლენის/შედეგების გაზომვა განხორციელდება შემდეგი ინდიკატორების მეშვეობით:

* გაყიდვის დროს (დაწყებისა და დასრულების ეტაპებზე) მხარდაჭერილი ფერმერების 1 კგ ნიმუშში დამპალი თხილის (ობი, ლპობა, მწერების მიერ გამოწვეული დაზიანება) წილის პროცენტული შემცირება
* მხარდაჭერილ ფერმერებსა და ევროკავშირის იმპორტის საშუალო ფასს შორის (დაწყებისა და დასრულების ეტაპებზე) გასაყიდ ფასის სხვაობის პროცენტული შემცირება
* გადაცემული აღჭურვილობის %, რომელიც აქტიურად გამოიყენება და სრულად ფუნქციონირებს მონტაჟიდან 12 თვის შემდეგ

შესრულების ინდიკატორების მონიტორინგი განხორციელდება ონლაინ პლატფორმის (ZOHO) მეშვეობით, მონაცემების რეგულარული შეგროვებისა და ანალიზისთვის. თითოეულ ინდიკატორზე მიღწეული პროგრესი შედარებული იქნება სამიზნე ინდიკატორებთან, რათა წარიმართოს პროგრამის დაგეგმარება და განისაზღვროს წარმატებები და გასაუმჯობესებელი სფეროები. ანგარიშვალდებულება უზრუნველყოფილი იქნება პროექტის ციკლის ყველა ფაზაში რეგულარული შემოწმების გზითა და MEAL გუნდის მიერ განხორციელებული დისტრიბუციის შემდგომი მონიტორინგის გზით. ეს MEAL მიდგომა მხარს დაუჭერს მტკიცებულებების შეგროვების კონცეფციას მონიტორინგისა და შეფასების (M&E) აქტივობებიდან და ანგარიშვალდებულების კვლევებიდან, რაც ხელს შეუწყობს სწავლებას, პროექტის კორექტირებისა და ადაპტაციური მართვისთვის.

**7. განხორციელების ვადები და ბიუჯეტი**

მიუხედავად იმისა, რომ სასწავლო სესიები 2025 წლის მარტში დაიწყო და გაგრძელდება ამავე წლის ზაფხულსა და მოსავლის აღების სეზონზე, თანამონაწილეობრივი გრანტის კომპონენტი დაიწყება განმარტებითი დოკუმენტის დამტკიცებისთანავე და აღჭურვილობისა და მომწოდებლების შესარჩევად ინტერესის გამოხატვის შესახებ კონკურსის წარმატებით გამოცხადების შემდეგ. აქტივობა მხარს დაუჭერს დაახლოებით 100 თხილის მწარმოებელს და გრანტის საშუალო ინდივიდუალური ბიუჯეტი იქნება დაახლოებით 12.000 აშშ დოლარი. შემოთავაზებული ბიუჯეტი არის მხოლოდ საორიენტაციოდ და შესაძლებელია შეიცვალოს განხორციელების პროცესში.

1. გაერთიანებული ერების ორგანიზაციის ოპერაციული გაცვლითი კურსები https://treasury.un.org/operationalrates/OperationalRates.php#I [↑](#footnote-ref-2)